Apa Perlu Buat Jika Kucing Diserang Sawan? |
Sedih hati ciksun bila hari ketiga lepas
balik dari vet
, Shimmy yang tengah tidur atas kotak Yobick tiba-tiba jatuh, kemudian berlari ke sana-ke mari dalam rumah, secara tak tentu arah. Matanya terpejam-pejam sambil kakinya terkayuh-kayuh, rahangnya diketap berulang-ulang, air liur pula meleleh keluar. Allahu. Ciksun terus boleh agak, Shimmy diserang sawan. Dalam seminit sahaja, kemudian serangan berhenti. Shimmy terkebil-kebil. Seakan-akan semua yang dia alami sebentar tadi tak pernah berlaku.
Ciksun ingatkan sekali tu aje episod sawan Shimmy. Dua hari lepas, serangan berulang lagi. Dengan lebih teruk sampai terbaring atas lantai. Kakinya kejang, badannya mengerekot selama tak sampai seminit sebelum sawan berhenti. Masa ni ciksun da menangis. Memang nampak terseksa sangat Shimmy masa tu. Tak sanggup ciksun tengok keadaannya masa sawan datang. Bila sawan berhenti tu, sampai kita fikir dia da mati. Allahu. Tapi bila sentuh badan dia, dia macam tersedar dari termenung and bangun semula, berjalan macam biasa.
Disebabkan sawan da mula tunjuk ulangan, ciksun terus study pasal sawan kucing. Menurut
themamamiaow.com
, bila ia menyerang, apa yang perlu kita lakukan adalah
bertenang!
 Ya, jangan panik. Lepas baca tips pertama ni, ciksun mula menerima keadaan Shimmy bila sawan sebab perlu diingat,
kucing yang diserang sawan sebenarnya tak sedarkan diri
 dan melakukan pergerakan yang tidak dapat dikawal termasuklah mengetap rahangnya.
Jika boleh, alihkan kucing ke tempat yang selamat. Jauh dari tangga, perabot dan sebagainya supaya ia
tak mencederakan dirinya sendiri
. Berhati-hati supaya tidak digigit atau dicakar. Itu lah yang ciksun buat semalam. 18 November 2020, sawan Shimmy semakin teruk dengan gap antara episod tak sampai setengah jam. Dari pagi sampai Maghrib, ciksun rasa lebih sepuluh kali sawan menyerang. Tapi ciksun hanya mampu tengok aje dan pastikan dia tak berada di tempat yang ada banyak perabot.
Kadangkala kucing akan menunjukkan perubahan tingkahlaku sebelum terjadinya sawan. Ini dipanggil aura atau tingkahlaku pra-iktal seperti berlegar-legar, berpusing-pusing, melolong-lolong atau muntah-muntah. Macam Shimmy, ciksun observe, dia akan mula terpejam-pejam mata sebelum berpusing perlahan atau berjalan membelakang.
Selepas sawan (pos-iktal),
kucing akan jadi celaru, mungkin lumpuh seketika, kelihatan seperti buta, muntah atau menunjukkan perubahan tingkahlaku yang lain
. Perubahan ini selalunya sekejap sahaja walaupun kadangkala mengambil masa beberapa hari sebelum kucing normal semula. Semalam, lepas setiap sawan, Shimmy macam termangu sekejap dan tak dengar bila kita panggil dia. Lebih teruk, dia berjalan perlahan keliling rumah tanpa berhenti walaupun kita panggil namanya, yang mana ciksun syak dia tengah tak nampak. Bila dah ok, baru dia berhenti dan duduk. Cuba panggil namanya, baru dia menoleh.
Bila da kerap sangat sawannya, ciksun cari lagi info tentang sawan kucing ni. Rupanya, sebulan yang lepas,
Diana Danielle
 ada share tips bila kucing diserang sawan. Tips yang dia bagi sama dengan tips yang veterinar bagi pagi tadi masa appointment followup Shimmy. Veterinar advise untuk letak Shimmy dalam ruangan bertutup, atau cage, supaya dia tak terlalu banyak bergerak masa sawan menyerang. Time dia tengah sawan tu,
ambil towel atau kain tebal dan selimutkan dia
, make sure tangan kita tak dekat dengan mulut dia yang tengah mengetap-ngetap rahang . Hati-hati supaya tak kena cakar.
Kenapa kena pegang?
Supaya kucing tak bertebaran melompat berguling-guling merata-rata hingga mencederakan diri dia sendiri. Besar risiko untuk dia terpatah tulang atau terhentak kat mana-mana dalam keadaan tak sedarkan diri tu. Lagi satu, bila kita pegang dia, kucing kita boleh rasa selamat dan tahu ada orang dengan dia. Panggil nama dia perlahan-lahan sampai dia sedar balik.
Apa punca sawan kucing ni sebenarnya?
 Veterinar cakap, ada dua benda yang paling kuat boleh sebabkan sawan, iaitu termakan benda toksin dan terkena jangkitan parasit. Dan ia bukan mengambil masa yang lama untuk serangan tu datang, which is kucing kita terdedah kepada bahaya tu baru-baru ni saje. I feel so bad for Shimmy, tak tahu apa yang dia termakan, atau terjilat. Benda toksin ni bukan dari makanan aje, kadang-kadang mungkin kucing kita terjilat Clorox, racun serangga atau bahan kimia yang lain. Dan berkemungkinan juga kucing kita sawan sebab ada Coronavirus.
Ada ubat tak untuk kucing sawan?
 Ada. Biasanya, kucing yang dah sawan teruk, memang kena bawak pergi vet. Contoh sawan yang teruk adalah dalam sehari kena serang lebih lima kali, dan satu episod berlangsung hingga lebih dari lima minit. Vet akan bagi ubat
anti-convulsant
 untuk kurangkan kekerapan sawan, yang ni based on seteruk mana sawannya. Kalau terlalu teruk, mungkin kena makan hari-hari, tak boleh berhenti. Macam Shimmy, vet bagi dia makan ubat tiga hari sekali dulu and perhatikan kekerapan sawan dia dalam tiga hari ni. Kalau teruk, kena datang balik dan vet akan bagi ubat harian.
Boleh sembuh ke sawan kucing?
Nope. Veterinar cakap, once kucing kita kena sawan, ia akan berulang-ulang cuma antara teruk dengan tak aje. Bila sawan berlaku, aktiviti otak kucing kita akan semakin berkurangan. Lama-lama otak akan rosak dan kucing kemungkinan besar akan mati. Allahu. Now I know, sebenarnya Bibi anak Nini pun sawan beberapa hari sebelum dia mati.
Hurmm, itulah yang dapat ciksun kongsikan dari pengalaman Shimmy kena sawan. Ni gambar terkini Shimmy sekarang. Comot sebab tak boleh dimandikan dan vet tak bagi mandikan. Takut masa mandi nanti sawan dia datang. Kesan makan ubat sawan tu, Shimmy jadi lalok sikit dan tak bermaya. Jalan pun tak larat, tapi selera makan ada lagi. Boleh nampak juga, bila sawan dia datang, dah tak seteruk sebelum ni. Perlahan aje kejangnya. Video masa mula-mula sawan dulu ciksun takde ambil, nanti kalau ada berlaku sawan yang teruk, ciksun share macam mana rupanya ya. Tapi ciksun harap sangat, tak akan ada lagi. Naudzubillah.
Moga boleh membantu sesiapa sahaja yang masih ragu-ragu tentang sawan kucing. Doakan Shimmy ya kawan-kawan, kalau memang rezeki ciksun jaga dia sampai sini aje, moga Allah mudahkan urusan pemergiannya dan tak terseksa lama-lama.


Bahaya Guna Semula Botol Plastik

Bahaya guna semula botol air plastik |
Uols mungkin terfikir bahawa penggunaan berulang kali botol air plastik boleh mengurangkan pembuangan plastik dan menjimatkan duit. Disebalik memikirkan hal pencemaran, ada satu isu yang uols mungkin tak fikirkan dengan baik. Ia adalah isu keselamatan dan kesihatan tubuh uols. Berikut merupakan antara
bahaya penggunaan semula botol plastik
 kepada tubuh.
#1. Tercemar dengan BPA
BPA atau bisphenol-A adalah satu bahan kimia yang banyak digunakan dalam penghasilan produk plastik seperti botol minuman, botol susu dan bekas makanan. BPA yang terdapat dalam botol plastik boleh luntur atau keluar lalu menyebabkan air minuman yang disimpan terdedah kepada BPA.
Ini kesan jika botol digunakan banyak kali atau diisi dengan air panas:
BPA melepaskan nanogram pada kadar 0.2 hingga 0.8 setiap jam. Kandungan BPA ini juga dilepaskan 15 hingga 55 kali lebih cepat jika diisi dengan air panas mendidih, iaitu dengan kadar 8 hingga 32 nanogram sejam.
#2. Pencemaran mikroplastik
Berdasarkan kajian yang dilakukan oleh kumpulan saintis terhadap 259 botol plastik, mereka mendapati bahawa 93% daripada kesemua botol-botol tersebut mempunyai pencemaran mikroplastik.
#3. Bahan botol air plastik
Untuk pengetahuan uols, kebanyakan botol plastik sekali guna dihasilkan daripada
polyethylene terephthalate
 atau ringkasnya PET. Ia selamat untuk digunakan tetapi tidak untuk penggunaan berkali-kali. Ia akan menyebabkan bahan kimia dalam botol plastik ini keluar dan bercampur dengan air minuman uols setiap kali digunakan.
#4. Faktor bakteria
Apabila menggunakan botol plastik berulang kali, ia akan banyak kali bersentuhan dengan mulut dan tangan uols, atau mungkin juga individu lain. Kedua-kedua mulut dan tangan uols merupakan rumah kepada banyak kuman atau bakteria. Memandangkan mulut botol adalah terlalu kecil, ia agak sukar untuk dibersihkan. Oleh itu, tahap kebersihan botol plastik yang digunakan berulang kali adalah sangat diragui.
Bagi tujuan penyimpanan air, adalah lebih baik untuk uols membeli botol minuman yang lebih sesuai. Gunakan botol tanpa BPA atau BPA-free untuk penyimpanan air minuman. Buang semua botol plastik yang telah digunakan berulang kali kerana botol plastik tersebut hanya untuk tujuan sekali guna.
Sumber:
Hello Doktor


Belek PG Mall 11.11 Sales, Diskaun Berbaloi-baloi Untuk Barang Rumah!
 | Sejak-sejak ciksun dah pandai shopping online bila negara dilanda COVID-19 ni, rajin sungguh ciksun survey barang keperluan harian kat platform E-commerce. Lagi-lagi kalau tiba tarikh double digit, berduyun-duyun E-commerce platform buat sale kan! Ciksun bukan jenis tengok satu platform je tau, mesti nak survey segala platform yang ada. Salah satu daripada online shopping platform yang ciksun biasa compare rega adalah
PG Mall
.
Pernah dengar tak?
Kalau uols nak tau,
PG Mall
 ni adalah
platform E-commerce pertama di Malaysia
 yang ditubuhkan sejak tahun 2017. Berbeza dengan online shopping platform yang lain, PG Mall merupakan
satu-satunya platform E-commerce tempatan di Malaysia
. Masa mula-mula kenal PG Mall dulu, ciksun terkagum lebih sikit bila dapat tahu yang PG Mall ni under Public Gold, syarikat emas terbesar kat Malaysia. Haa, uols kagum sekali tak?
Lebih mengagumkan, PG Mall berada dalam senarai
top 3 laman E-commerce
 kalau uols check dekat
Iprice
 insight report, dengan jumlah pelawat bulanan melebihi 4 juta! Wow, boleh tahan hebat, kan! Tak hairanlah kalau para peniaga menjadikan PG Mall sebagai platform untuk meletakkan barang jualan diorang kat situ, atas kepercayaan yang tinggi untuk pelbagaikan portfolio perniagaan diorang dari perspektif global.
Sebagai pembeli pulak, kita boleh dapatkan pelbagai barang keperluan harian termasuklah barangan Elektronik, Fesyen, Buku, Rumah & Gaya Hidup, Makanan & Minuman, Sukan & Riadah, Anak & Bayi, Kesihatan & Kecantikan, Automotif hingga E-Voucher. Yang seronoknya, kalau kita beli barang dekat PG Mall ni, diorang menerima semua e-wallets dan pemindahan perbankan. Mudah lah, kan!
PG Mall 11.11 Pre-Sale
Macam bulan lepas dan bulan-bulan sebelumnya, bulan ni pun PG Mall ada buat jualan istimewa sempena tarikh 11.11 tau! Dari 1 November lagi diorang dah buat Pre-Sale sehingga 11 November 2020. Antara jenama besar yang buat sale sempena 11.11 adalah:
Nestle Pre-Sales 11.11
Diskaun barangan jenama
Nestle
 sehingga 50% + RM25 OFF untuk pembelian minimum RM80, terhad untuk 1000 unit pertama. Macam mana nak dapatkan diskaun berbaloi ni? Hanya perlu guna kod NESTLEDAY masa checkout, kalau uols bertuah dan ada rezeki, boleh dapat FREE Mystery Gift untuk 100 order pertama. Tapi kalau kurang bertuah pun takpe, uols 100% akan dapat FREE Milo Plus Fibre dan Maggi Hot Cup Tomyam. Lagi best kalau uols kumpul order bebanyak sampai lebih RM80, nanti dapat FREE shipping! Best giler! Ape lagi, belek sini:
Nestle Online Store
.
Khind Pre-Sales 11.11
Untuk jenama
Khind
, PG Mall buat One Day Sale Only pada esok hari, 5 November 2020! Ciksun dah nampak dahhh barang yang paling menarik perhatian ciksun dalam jenama Khind tu! Uols tengok lah kat bawah ni, Mini Food Copper yang rega asal dia RM199.00 boleh turun sehingga RM55.99! Mak oi, diskaun sampai 72%, nkoo ada?
Syok tengok dalam cerita Korea, diorang guna mini chopper gini aje. Nak bawak pergi travel ke camping ke pun senang sebab saiz kecik! Uols boleh belek jugak barangan Khind yang lain kat sini:
Khind Online Store

G2000 Pre-Sales 11.11
Macam Khind kat atas tadi, jenama
G2000
 pun buat One Day Sale Only, tapi diorang buat lusa, iaitu pada 6 November 2020. Kat sini uols boleh dapat diskaun sampai lebih separuh harga untuk pakaian lelaki dan wanita. Contohnya macam baju kat bawah ni.
Harga asal dia RM179.00, lepas diskaun 56%, harga dia jadi RM79.00 aje! Dah lah cantik, tapi yang kaler putih dalam thumbnail sebelah dia tu pun comel jugak kan. So, kene beli dedua ke ni? Alang-alang tengah sale kan? Sape nak berebut dengan ciksun boleh belek sini:
G2000 Online Store

11.11 Sales
Manakala ekslusif pada 11 November 2020, uols boleh dapat
FREE shipping sehingga RM4
 bagi pembelian minimum RM30
! Hanya perlu masukkan kod diskaun
1111
 masa checkout, uols boleh berbelanja dengan sesuka hati uols, asalkan bukan e-ticket/voucher dan barang kemas. So, apa tunggu lagi? Save the date now! Kumpul cepat barang dalam cart tu dan peram sampai 11hb tau! Tapi jangan lupa checkout pulak! Haha!
Oh, sebelum terlupa. Ciksun nak share bahawa sempena
REVLON Official Store
 Launch kat PG Mall, diorang buat jualan dengan diskaun sehingga 50% OFF tau! Jangan lupa semak Hot Deals untuk produk kosmetik termasuk produk mata, bibir, wajah dan rambut bermula dari RM22.43. Uols boleh belek dekat sini aje:
REVLON Official Store
Sementara tu,
Kelen Munoz Offical Store
 pulak buat sale sempena launching dengan diskaun sehingga 70% OFF! Peminat Air Fryer dengan Blender boleh belek website diorang sebab harga bermula dari RM57.99 ajeee~ Housemate ciksun lah tengah survey blender nak bagi hadiah kawen kawan dia ni. Macam ok kan rega tu sebab setahu ciksun produk Kellen Munoz ni sangat-sangat berkualiti. Uols boleh belek barangan lain dari diorang kat sini:
KELEN MUNOZ Offical Store
Uish, kenapa termenung nengok blender tu?
Cepat lah belek website PG Mall sekarang!
Website:
http://www.pgmall.my
Facebook:
www.facebook.com/PGMallMalaysia
Instagram:
www.instagram.com/pgmall.my/
Telegram:
https://t.me/pgmallofficial001


Beli NATARI Smart TV Dekat Shopee

Beli NATARI Smart  TV Dekat Shopee |
 Akhirnya rumah kami dah ada TV. Sebelum ni bukan tak pernah ada, tapi sejak kat Malaysia da tukar kepada siaran digital, TV lama dah tak boleh guna dah sebab kitorang tak ada TV Box, Astro, Njoy dan sebagainya. Sebelum tu ada sebiji TV Box dak Ibah beli, tapi dah rosak dah sebelum Malaysia tukar siaran digital sepenuhnya. Apo lah. Haha.
Baru-baru ni masa sale 11.11, tengah duduk ramai-ramai kat ruang tamu, tetiba la keluar idea nak beli Smart TV ni. Apa lagi, berkongsila dengan housemates ciksun beli Smart T TV jenama NATARI kat Shopee. Rega pun RM500++ aje, tak sampai seribu. Saiz 32", ok lah kan untuk rumah bujang.
Tapi masa beli tu, takde pengetahuan pun yang walaupun ada built-in MyTV, kena ada aerial jugak. Ingatkan boleh tengok dah tanpa perlu pasang aerial. Adik lelaki ciksun la cakap memang kena ada aerial walaupun ada built-in MyTV.
Maka, sehari selepas Smart  TV tu sampai, ciksun order pulak aerial kat Shopee jugak. Sehari je dah sampai. Sebab semua orang kat rumah ni perempuan, takde sape boleh panjat atas bumbung. Memula ciksun cuba-cuba aje pasang tengok betul ke berfungsi aerial ni. Pasang dalam rumah dulu. Haa, dapat gak tangkap 9 channel TV dan 10 channel radio. Tapi tak sampai petang, semua siaran hilang sebab kualiti dan kekuatan siaran tak kuat.
Hujung minggu, ciksun apa lagi, buat operasi pasang aerial luar rumah. Tapi tak naik atas bumbung lah. Just letak kat luar aje, depan sliding door dan bawah bumbung. Hahaha! Try test, eh boleh pulak dapat sampai 18 channel nkoo. Bagi ciksun, asalkan dapat TV3 pun dah ok dahhh. Sebelum ni masa letak kat dalam, langsung tak dapat TV3. Huhu. Kira ok sikit lah bila letak kat luar tu walaupun kekadang terganggu jugak sikit-sikit. Tapi yang bestnya Smart TV ni boleh tengok Netflix dengan Youtube jugak. Setup pun senang aje.
Nah, jelas kannn siaran dia!
Nampak kehenseman Shaharul Ridzwan dalam drama Cinta Sekali Lagi tu. 😝


Jualan Buku Big Bad Wolf Berkolaborasi dengan Shopee untuk Membawa Tawaran Ekslusif Khas untuk Peminat Buku di Malaysia
|
Pembeli akan dapat menikmati promosi menarik selama tiga hari di Shopee
 | Berikutan Jualan Online yang pertama di Malaysia yang diadakan oleh Jualan Buku Terbesar di Dunia pada November ini,
Jualan Buku Big Bad Wolf
 kini membawa lebih banyak bahan bacaan kepada rakyat Malaysia melalui kolaborasi eksklusif dengan platform e-dagang yang termuka,
Shopee
.

Usaha sama ini akan menawarkan potongan harga tambahan ke atas 10 buku terkenal seperti Harry Potter Movie Magic Bundle, Little Red Riding Hood, Star Wars The Force Awakens Lightsaber Adventure dan banyak lagi, hanya eksklusif di Shopee dari
11 hingga 14 November 2020
. Selain daripada tawaran ini, pembeli juga boleh menikmati promosi lain seperti buku berharga bawah RM 10, Baucar Pulangan Tunai 25% Shopee Coins, tambahan 10% diskaun dengan pembelian minimum RM 100, serta baucar penghantaran percuma dengan pembelian minimum RM 40.

“Dengan wabak COVID-19 dan perintah kawalan pergerakan yang sedang dilaksanakan sekarang, kami percaya rakyat Malaysia akan meluangkan kebanyakan masa mereka di rumah dengan membeli-belah di platform e-dagang. Kolaborasi kami dengan Shopee membolehkan dua jenama yang diminati ramai untuk menjangkau lebih rakyat Malaysia serta memupuk minat membaca disambil membuktikan misi Big Bad Wolf Books sebagai organisasi yang gigih mempromosikan budaya membaca. Buku mengandungi pelbagai pengetahuan dan membolehkan pembaca melatih imaginasi mereka di samping membolehkan mereka melihat sesuatu perkara dari perspektif berbeza dan mempertimbangkan proses pemikiran dan tindakan mereka. Inilah pengalaman yang ingin kami sampaikan kepada pembaca dan menyebarkan lagi kegembiraan membaca,” kata
Andrew Yap
,
Pengasas Bersama Big Bad Wolf Books
.

Setakat ini, lebih 1.5 juta pembeli telah mengunjungi Jualan Buku Big Bad Wolf melalui
platform e-dagang
 barunya, menawarkan peminat dan pencinta buku lebih daripada
20 juta buku
 dengan
40,000 judul
. Sementara jualan tersebut menawarkan buku-buku baru yang berkualiti dan
penjimatan sehingga 90% daripada harga jualan yang dicadangkan
, tawaran eksklusif di Shopee ini adalah ganjaran tambahan yang istimewa untuk semua rakyat Malaysia.

“Jualan Buku Big Bad Wolf telah berjaya mencipta nama sebagai pesta buku tahunan yang paling dinantikan. Kami amat berbesar hati kerana telah dipilih untuk mengendalikan pesta buku ini bagi mencapai jutaan pelanggan di platform kami. Lebih-lebih lagi dengan penutupan sekolah akibat wabak COVID-19, dan dengan penghantaran percuma dan perkhidmatan logistik bersepadu yang kami tawarkan, ibu bapa dan kanak-kanak dapat menikmati kemudahan di mana buku-buku dihantar terus tanpa perlu keluar dari rumah masing-masing. Apa yang paling penting, inilah masa yang sesuai untuk memupuk minat membaca di kalangan generasi muda dengan pelbagai pilihan genre yang akan mencetuskan kreativiti dan meningkatkan pengetahuan mereka. Ini merupakan usaha sama pertama kami dengan Big Bad Wolf Books, dan kami menantikan lebih banyak lagi usaha sama dengan mereka selepas ini,” kata
Ian Ho
,
Pengarah Urusan Serantau Shopee
.

Diasaskan di Petaling Jaya pada 2009, Jualan Buku Big Bad Wolf telah diadakan di 34 buah bandar di 12 buah negara termasuk Thailand, Indonesia, Sri Lanka, Filipina, Kemboja, Korea Selatan, Emiriah Arab Bersatu, Pakistan, Myanmar, Taiwan, dan yang terkini, di Singapura.

Untuk maklumat lanjut dan terkini, layari Big Bad Wolf Books di
Facebook
 atau
Instagram
.


Bring Hilton Home with DoubleTree by Hilton Johor Bahru
 |
Treat yourself to delicious meals delivered to your doorstep
 | The days of being cooped up at home with limited food options can be uninspiring. With Bring Hilton Home initiative, DoubleTree by Hilton Johor Bahru is pleased to offer delivery and takeaway services from Axis Lounge, Makan Kitchen and The Food Store.
Whether celebrating a special occasion, working from home or simply craving for a quick-and-easy meal, the menu features up to 20 delectable delights to please the palate and make one’s culinary needs a breeze — all with proper hygiene and safety measures in place.
Discover your Bring Hilton Home dining experience with the following F&B offers:
Axis Lounge – Hi-Tea Set For Two
Your indulgent afternoon respite just got a little upgrade. Enjoy a selection of crafted-tea-inspired desserts, delicious scones and pastries plus an assortment of sandwiches while sipping freshly brewed Dilmah tea. All these in a beautiful take-away package, just for you.
Monday – Sunday
Delivery Time: 12pm – 6pm
The Food Store – Weekday Set Lunch
From all-time favourite Asian flavours to comforting western cuisines, kick off your meal with a hearty set lunch consisting of a main course and soft drink. The options include Egg Salad Sandwich, Tuna Salad Sandwich, Turkey & Cheese Croissant, Nasi Ayam Penyet, Batter-Fried Chicken with Butter Curry Sauce, Roasted Boneless Lamb Leg, Chicken ‘Kung Po’, Oxtail Asam Pedas, Spaghetti Chicken Meatball and many more.
Monday – Friday
Delivery Time: 11am – 2pm (Lunch)
RM16 nett per set
*Purchase 10 boxes and get 2 boxes for free

Makan Kitchen – Dulang Set Meal
A dedication to awesome Malaysian flavours, our sumptuous Dulang set meal is ideal for your next order of business with your colleagues or besties for powering through the daily grind. Relish your taste buds with choices of Malay, Chinese and Indian cuisines such as Five Spice Roasted Chicken, Nyonya Sauce Fish Fillet, Ikan Assam Pedas, Ayam Percik, Chicken Varuval, Lamb Masala and more. Each set consists of an appetizer, choice of main course and dessert of the day.
Monday – Friday
Delivery Time: 11am – 2pm (Lunch) & 6pm – 8:30pm (Dinner)
RM29 nett per set
Customers are advised to pre-order at least 3 hours before the delivery time. They can also get free delivery if located within 5km radius from the hotel with a minimum order of 5 sets or boxes of meals. Payment can be made by cash on delivery or direct bank transfer.
For reservations or more information, kindly contact +607 268 6868, or email
JohorBahru.FB@hilton.com
 or visit
www.eatdrinkhilton.com
.


Cantiknya Bunga Rose Jepun Ni

Cantiknya Bunga Rose Jepun Ni |
Setelah beberapa bulan berkembang-biak, akhirnya berbunga jugak pokok bunga Rose Jepun ciksun. Bersabar sungguh menunggu dia berkudup dan mula mekar berbunga. Tapi tak banyak lagi la bunganya sebab pokok pun baru nak hidup.
Antara pokok yang paling ciksun suka adalah ini. Bunganya rare lain dari yang biasa. Ciksun cucuk banyak-banyak juga pokoknya ke beberapa pasu kecil yang lain. Ciksun perasan jugak, pokoknya kena betul-betul da besar baru dia akan berbunga. Besar di sini maksudnya batang pokok tu dah gemuk betul, bukan jenis halus lagi macam lidi.
Yang dua ni pun cantik, kaler dwitone pink dengan purple and kaler pink cair. Sebelum ni yang kaler kuning pun ada tapi tak sempat ciksun ambil gambarnya untuk simpan dalam koleksi, bunganya da jatuh dah. Ok, nanti kalau berbunga banyak-banyak lagi, ciksun share lagi tau!


Chikadun

Chikadun by Floor 88
Anak Pak Pandir
Dia pulang balik rumah
Dia sangat rajin
Cita-cita jadi professor
Duduk belakang rumah
Dengan kawan-dengan dia
Pergi ke bulan
Bukan pakai roket NASA
Lain diajar
Lain pulak yang dia bawa
Salah sendiri
Cikgu pula yang ditampar
Dulu mata satu
Kini jadi mata tiga
Kau yang jadi hantu
Lain pula yang te te tu la la la lar
Zaman aku
Getah paip tali pinggang
Zaman kamu
Surat layang duit terbang
Ada kata ikut kawan
Itu confirm perangai syaitan
Pilih bukan bukan
Duduk tanjung rambutan
Tan tan tun
Eh keladi we we
Kau dah tersedut
Confirm melayang kepala
Hisap rokok
Eh tembakau cine
Salah kome
Orang yang lain pun kena
Ikan kekek
Eh mak iloi iloi
Baru kau terpekik
Padan muke kau terkantoi
Jentik-jentik
Mandi dalam kolam
Ingat adik-adik
Jangan buat macam-macam
Kap kun kap
Masuk pintu
Keluar tingkap
P/S:
 Lagu lama, tapi baru trending sebab MV baru keluar. Kerjasama antara Agensi Antidadah Kebangsaan bersama Ikon AADK 2020 Floor 88, 'Chikadun' merupakan sebuah lagu yang membawa mesej anti-dadah yang disampaikan dengan cara tersendiri.


Dah 2 Hari Bawak Bekal Chicken Wrap Pergi Office
 |
 Alaa maaf lah, boring betul blog ni ek. Takde cerita lain asyik pasal makanan aje. Haha. Nak buat macam mana ek, tak tau dah nak tulis pasal apa, entri job bukan tak ada, tapi tunggu turn. So, dalam menunggu tu, kita selitkan lah cerita hari-hari. Benda apa yang kita buat hari-hari? Mesti lah makan 😝
Kisahnya, hari ni dah dua hari ciksun bawak bekal pergi office. Ye, dah tiba masanya ciksun disiplinkan diri kalau betul-betul nak kurangkan kilogram badan ni. And tak boleh tak, kalau nak turunkan berat, memang kena bawak bekal sendiri. So, boleh buat jadi alasan supaya boss tak belikan makanan. Haha. Tapi takde maknanya, boss tetap belikan dan paksa makan jugak walaupun kita cakap da makan. Cuma bila kita yang disuruh beli, haaa boleh lah tolak kuota pax untuk diri sendiri 🤭
Dua hari ni ciksun bangun awal pagi siapkan chicken wrap. Dalam tu ciksun letak aje bayam Brazil dengan hirisan tomato. Ayam bahagian dada memang dah perap awal dah, tinggal bakar aje pagi-pagi. Bahan perapan dia boleh dikatakan sihat jugak lah, ciksun kisar bawang putih, halia, lada hitam dengan daun parsley bersama sedikit air. Sesukahati ciksun juga pergi tambah biji ketumbar dan jintan manis kisar sekali. Then tuang dalam bekas ayam sebelum curah minyak zaitun sesudu dua. Takut takde rasa, ciksun letak sikit je garam. Kalau boleh, tak nak garam langsung tapi nanti takut tak boleh telan pulak. Haha.
Masa bakar ayam tu, ciksun titiskan jugak madu sikit. Bila ayam da masak, ciksun hiris kecik-kecik sebelum susun atas tortilla dengan bayam and tomato. Curah sikit Kewpie Roasted Sesame Sauce. Alaa, belum cukup clean and healthy lagi tapi boleh lah dari letak sos dan mayonis. Huhu.
Maka berkurang lah baru sekilo aje berat ni. Haha. Mudah-mudahan dalam seminggu ni nampak la hasil kat penimbang tu. Sekarang ni, malam-malam pun ciksun dah tak nak makan dah. Kena buat macam ni sebab as a food blogger, berat cepat naik. Hari review takpe lerr nak melantak, hari takde review, bior ciksun berpuasa segala makanan sedap dulu. Kui kui.
Stok wrap pun da habis, nanti Sabtu boleh pergi beli stok baru nak buat bekal untuk next week lak. Mudahan istiqamah lah ciksun uols ni kann.
Ok bye!


Dinner Western Food @ Jack Sparrow Foodcourt, Melaka
 | Aduhai, ni
  cerita lama. Baru perasan tak masuk lagi dalam blog. Masa trip Port
  Dickson-Melaka dengan kawan-kawan ciksun bulan Ogos yang lepas, kitorang jumpa
  satu port makan malam menarik kat Melaka. Mulanya plan nak pergi Village
  Grill, tapi rupanya tempat tu da berpindah tahun lepas. Dalam waze tak update
  lagi. Pakcik yang sambut kami ajak masuk juga ke foodcourt ni, dia kata sini
  pun ada western food, why not try sekali? Siap speaking tau!

Baru lah Jack Sparrow kan! Haha!

  Bila masuk dalam foodcourt, nampak ada banyak food station, yang bukan fokus
  pada western semata-mata. Ada juga bahagian laksa, otak-otak, satay, masakan
  panas, goreng-goreng, yong tau foo, dan macam-macam lagi. Ruang dalam
  foodcourt sangat luas, kitorang duduk kat dua meja yang digabungkan sebab
  datang enam orang. Tak nak cakap banyak sebab bukan ingat sangat dah lepas
  tiga bulan, so sila tengok gambar makanan. Haha!

    Bila da makan banyak-banyak tu, baru perasan rupanya Jack Sparrow Foodcourt
    ni kategori Muslim Chinese Food. Boleh nampak beberapa muslim chinese yang
    jaga food station tertentu. Pakcik yang sambut kitorang datang tu pun ada
    macam kacuk-kacuk chinese tapi tak tanya lelebih pulak. Dia aje banyak
    bercerita dengan kami tentang pengalaman dia bekerja dari Johor sebelum
    berpindah ke Melaka.

    Ala orang Muor je pakcik ni sebenarnya. Sangat peramah dan rajin melayan
    kami, dan english dia sangat-sangat fluent! Waktu kitorang datang tu, dia
    incharge of Coconut Shake. Sedapppp gilerr sampai kitorang order lagi kali
    kedua nak bawak balik homestay. Hihihi. Thanks pakcik!

    Kalau uols nak datang try makan sini, boleh lah pergi. Waze aje!

Jack Sparrow Foodcourt

    Lot 678, Jalan Solok Soya, Tanjung Minyak, Melaka

Waktu niaga:

Setiap hari 12 tengahari - 11 malam

No. Telefon:

019-680 1175

Facebook:

https://www.facebook.com/Jack-Sparrow-Food-Court-Muslim-Chinese-Food-101311241722565/


Empat Dara 2020

Empat Dara 2020
 by
Elly Mazlein, Faizal Tahir & Zizi Kirana
Empat dara duduk di tepi sungai
Duduk menjerat si ketam la batu
Satu,dua,tiga
Empat anak dara
Semua orang tahu aku boleh mengira
Tapi kalau hilang satu anak dara
Bikin risau satu negara
Semua anak dara
Jangan mudah percaya janji si teruna
Jangan mudah terpedaya dengan dunia
Hanya ilusi semata
Empat dara duduk di tepi sungai
Duduk menjerat si ketam la batu
Satu dua tiga empat,
Empat dara tunggu Jebat,
Mana teruna cuba dekat,
Itu yang tak kenal tempat tolong halang mohon sekat,
Empat tiga dua satu,
Macam hitam merah jambu
Pilih bias mana satu
Lain rezeki lain laku lain pinggan lain waktu
Empat dara duduk di tepi sungai
Duduk menjerat si ketam la batu
Anak dara semua
Cantik melaram batik
Lembut berbahasa
Indah rupa budi
Bagai bulan dipagar bintang
Empat dara duduk di tepi sungai
Duduk menjerat si ketam la batu


Family Friday Buffet Dinner di Holiday Inn Johor Bahru City Centre Berbaloi-baloi dengan Harganya
 | Ye, berbaloi-baloi sebab siap ada kambing, ayam, dan ikan bakar! Ciksun sendiri dah cuba makan malam kat sini hari Jumaat lepas, masa
menginap dua hari satu malam
 kat hotel ni. Meriah rasanya bila tengah tunggu waktu dinner start pukul 6.30 petang, tiba-tiba ada bunyi loceng dengan suara "pizza, pizza!"
Yo, ada live station untuk pizza hot and fresh from oven. Chef akan uli doh kat situ jugak, sapu sos pizza dan letak segala topping sebelum bakar dalam oven klasik. Bila da siap bakar dan dah siap dipotong, nanti diorang akan bunyikan loceng lagi tanda pizza dah boleh ambil. Haa, siapa tak berebut kalau pizzanya fresh! Siapa cepat, dia dapat lah! Kalau tak sempat berebut, tunggu la sampai pizza baru siap. Haha.
Yang bestnya, kanak-kanak siap ada Little Adults Station khas untuk diorang. Meja buffet direndahkan supaya kanak-kanak boleh pilih menu yang diorang suka. Konsepnya, kanak-kanak diraikan dan dianggap macam orang dewasa yang boleh buat decision sendiri, apa yang diorang nak makan. Haa gituhhh! Memang syok kan!
Selain tu, antara yang menarik perhatian guests jugak adalah teppanyaki live station diorang. Kat sini chef akan ambil order untuk Mee Mamak Banjir, yang mana adalah Mee Goreng Mamak basah. Tengok pun nampak sedap, apatah lagi rasanya. Ciksun kan agak memilih sikit bab Mee Goreng ni, tapi kalau kat sini Mee Mamak Banjir dia lulussss!
Ok, nah jemput tengok menu apa lagi yang ada dalam Family Friday Dinner kat HIJBCC ni!
Meriah kan! Menu-menu ni diorang akan pelbagaikan setiap minggu, rotate ikut giliran. So, apa tunggu lagi? Cepat tempah untuk family uols sekarang, alang-alang tengah ada promo Buy 3 FREE 1! And kalau uols nak pergi hari Sabtu pun boleh sebab diorang ada Spice Saturday Buffet Dinner gak, haa yang ni konsep lain pulak lah, lebih banyak bakor-bakor. Pilih lah nak yang mana satu. Tengah PKPB ni, salkan jaga SOP masa datang makan, haa setel! Details segala ada kat bawah, ya! Nak tengok gambar-gambar makanan lain dalam menu ni, boleh belek
page Sunah Sakura
 ek!
UPDATE TERKINI: BUFFET STOP ATAS SEBAB PKPB 🙏
Family Friday / Spice Saturday Buffet Dinner
Dine @ EIGHT, Level 8, Holiday Inn Johor Bahru City Centre
Harga:
RM98 Nett per Dewasa
50% off per Kanak-kanak (6 hingga 12 tahun)
30% off per Warga Emas (60 tahun ke atas)
PROMO: Buy 3 FREE 1
Waktu:
6.30 pm - 10.00 pm
Jumaat & Sabtu
Tempahan sehari awal:
07-207 8888


Gifting Malaysians the Delightful Taste of a Swedish Christmas
|
IKEA ignites the festive season with tasty treats and mouth-watering holiday favourites
 | The holiday season is fast approaching and while it is the best time to enjoy presents, the company of loved ones and family bonding time, it is the scrumptious food that takes centre stage. This festive season, IKEA is gifting Malaysians with the delightful taste of a Swedish Christmas. With a wide selection of tasty treats and mouth-watering favourites, the affordable holiday food items at IKEA is a must-have this season!
With brand new menu items like Lamb Shank with Mashed Potato & Broccoli to Chicken Chop with Potato Wedges, Broccoli & Black Pepper Sauce among others, the festive spirit is sure to kick in from 1 December 2020 as customers indulge in this wholesome goodness.
Additionally, to make it abundantly clear that the holiday is here – sweet treats and traditional favourites are a must for every home. To help Malaysians spend a little less time in the kitchen and more time with their loved ones, IKEA is sparking joy and whisking away those worries with its range of ready-to-eat desserts namely the log cakes, a traditional holiday favourite. Available from 1 December 2020 onwards, there is a log cake for different taste buds as it comes in two flavours, red velvet and dark chocolate.
Apart from that, to fill homes with the comforting scent of Christmas, the VINTERSAGA range offers some ready-to-bake treats. With gingerbread dough and ready-to-build gingerbread house, it only takes minimal effort to get the holiday bake going. Now, what better way to get into the holiday mood than making this a simple yet fun activity for the whole family?
For more delicious Christmas food offers, please visit
IKEA.my
 or your nearest IKEA stores.
In supporting Malaysians to create a better everyday life amidst the current pandemic, all IKEA stores have strict preventive measures in place. To ensure the safety and well-being of all shoppers and co-workers, everyone is required to check-in via the
MySejahtera
 upon entering the stores, restaurants and cafes; use a face mask upon entering the stores; get their temperatures checked via a thermal scanner; disinfect their hands at the hand sanitizer stations; and adhere to social distancing using the clear and visible floor markings as a guide.
Holiday Food Items Available at IKEA Malaysia*
P/S:
 Sedapnya smoothie dengan burnt cheesecake tu...tapi kat Damansara and Cheras aje pulak haaa!


Grilled With Love Katanya, Sedap Sungguh Kambing Perap The Lamb Grillerz, Skudai, Johor |
Ye, dengan penuh kasih sayang jugak ciksun membakar kambing perap ni atas dapur hari tu. Biasanya orang guna pemanggang ajaib atau bakar atas grill, tapi kat rumah ni kitorang dah biasa bakar atas dapur gitu aje, lapik oven tray tu dengan aluminium foil supaya nanti senang cuci, tak melekat segala lemak dekat pan tu.
Masa bakar pun dah bau sedap sangat, sesambil tu gak tertanya-tanya dagingnya lembut ke tak ek, entah liat ke tidak ni. Sebab kadang-kadang daging kambing ni kan ada yang liat. Susah nak agak masa dia masih mentah. Ciksun pun tak tau la kalo ada tips pilih kambing yang tak liat 😂 And tak tahu la kalau cara memasak tu mempengaruhi keliatan kambing. But, ya ciksun pernah dengar kalau bakar lama sangat sampai kering, memang daging akan liat. Sebab tu jangan bakar lama sangat haa.
Macam yang ni dia ada bagitahu kat label sesiap, setiap bahagian bakar selama 5 minit aje (lupa pulak nak snap gambar dekat cara penyediaan). Ciksun bakar dengan api perlahan, tapi tak pasang timer lak. Rasa-rasa lebih sikit la 5 minit tu. Tapi ciksun make sure tak bakar sampai kering sangat. Dia punya bahan perapan tu pun banyak, maka dagingnya tak cepat kering, bagus jugak macam tu.
Kalau tengok dekat-dekat bahan perapan tu, dan rasa sikit dagingnya yang dah siap, oh macam rasa satay kambing pun ada.
Jeng jeng jeng, so liat ke tak liat dagingnya ciksun?
Haa, lembuttt tau dagingnya dan tak liat. Senang nak gigit. Dah tu, juicy pulak sebab bakar tadi tak terlalu kering. Ciksun sukaaa, kitorang share 5 orang kat rumah ni. Makan dengan nasi putih panas-panas. Cicah dia punya sos blackpepper tu. Sedap wooo! Sos blackpepper dia tu lain dari yang biasa ciksun rasa, dia macam ada berangin sikit. Tak sure la apa bahan yang menyebabkan dia rasa gitu, Thyme kot? Ciksun lupa pulak nak tanya penjualnya.
Kalau uols yang duduk area Johor Bahru nak try juga kambing perap dari The Lamb Grillerz ni, boleh belek FB & IG diorang ekk. Ayam perap pun diorang ada!
RM55 - 1 kg (3 - 4 orang makan)
RM35 - 0.5 kg (1 - 2 orang makan)
Facebook:
The Lamb Grillerz
Instagram:
@thelambgrillerz
Whatsapp:
https://kambingperapgrillerz.wasap.my/


International Buffet Kembali Lagi di Cafe BLD, Renaissance Johor Bahru Hotel |
 Yo, PKPB da habis kan, so boleh lah uols pergi makan-makan dengan penuh yakin kat luar. Tapi dalam yakin-yakin tu tetap kena ikut SOP jugak tau. Jangan lah buat hal tak nak pakai mask, tak sanitize tangan, tak jaga jarak fizikal antara satu sama lain. Tetap kena berjaga-jaga ya. Baru boleh pergi makan International Buffet dekat Cafe BLD, Renaissance Johor Bahru Hotel.
Diorang dah start balik buffet ni setelah sekian lama, memang antara buffet yang ciksun tunggu-tunggu sebab banyak gilerrr pilihan menu dalam buffet ni pada harga yang sangat berpatutan. Lagi-lagi kalau tema international, dah boleh agak kan menu-menu dia merangkumi hidangan tempatan, masakan Asia, India, Cina, Melayu, Jepun, Barat, dan segala menu antarabangsa pun ada.
Ciksun sendiri dah pergi, dan setiap kali mesti nak jenguk Carving Station dulu. Masa on the way ke Renaissance Johor Bahru Hotel ni pun dah terfikir-fikir nak makan kambing. Sedapnya kalo ada kambing bakar. Sungguh tak mengecewakan yeee, very recommended Roasted BBQ Lamb dia. Makan tak cicah ape-ape pun dah juicy. Bijak sekali chef pilih bahagian tu, bila dihiris, lapisan daging kambing dan lemaknya berselang-seli, menghasilkan rasa cair dalam mulut bila dikunyah. Fuhhhh!
Oven Baked Seabass pun antara menu yang sedap juga. Rupanya siakap bakar macam ni lagi sedap dari bakar sambal. Ehekk! Ciksun pernah makan siakap bakar sambal kat kedai ikan bakar kat luar, entah kenapa rasanya macam tak berapa ngam dan tak menepati selera ciksun. Rasa rugi bebenor order, biasanya orang buat siakap ni masak tiga rasa, sweet sour atau buat stim limau, tak tahu kenapa lah ciksun pi order bakar sambal lak. Ke tukang masak dia tersalah langkah masa membakar? Ehhh! Tak tahu lerrr.
Tapi bila bakar macam kat Cafe BLD ni, sedap pulak haa. Cicah dengan sos apa pun ok, bila bangun kali kedua nak ambil makanan lain, tengok-tengok ikan dia da ganti yang baru. Oh, ramai suka ni! Selain daripada menu bakar-bakar ni, apa je lagi menu lain yang ada? Nah, ciksun share beberapa gambar makanan ikut kategori masa ciksun pergi hari tu untuk tatapan uols ek. Kot ada yang berkenan di hati, boleh lah buat list. Haha.
Nampak tak Udang Goreng tu? Adoii, sedappp gilerr! Besar betul udangnya, fresh pulak tu. Ciksun yang tak reti nak makan kepala udang pun try makan jugak setelah
Sis Lin
 tunjuk ajar macam mana. Hahahah! Sebab rasa rugi kalau udang besar macam ni, isi dalam kepala tu dibuang begitu saje. Huhu. Dalam satu dulang tu, ciksun tengok macam hidangan celup tepung pulak, dan dilabelkan sebagai Goreng-goreng. Comel kan?
Menu-menu pencuci mulut pun not bad, dari segala jenis kek, kuih-muih, buah potong dan penyejuk tekak, uols boleh pilih aje ikut suka perut masing-masing. Ciksun kalau datang sini, memang wajib cuba kek-kek potong dia. Sedap-sedap tau, terutama kalau ada kek coklat, red velvet dengan kek opera. Antara kegemaran ciksun lah, kalau uols datang dan ada kek-kek tu, jangan lupa try ya!
Dan special untuk setiap hari Jumaat & Sabtu, pukul 8 malam ke atas, diorang akan serve special dessert bertemakan durian. Tak kira lah sama ada kek durian ke, durian crepe ke, durian goreng ke, diorang akan rotate lah dan usung troli dessert tu ke meja-meja. Siapa yang nak, nanti diorang akan serve kat meja uols. Macam dalam gambar ciksun tu, kek durian. Sedap krim dia tu tapi lapisan kek nya agak nipis, menyebabkan teksturnya jadi seakan-akan roti dan tak spongy. Bila nak potong, nanti dia menggelongsor sebab ada lapisan krim antara lapisan kek tu. Kalau buat tebal sikit kek dia, mesti elok dan nikmat sekali. Ah, memandai aje ciksun ni tau 😜
Sebenarnya ada banyak lagi gambar menunya, tapi penuh sangat kalau nak letak semua kat sini. Haa, yang uols nampak ni pun dah banyak kan, jenuh nak scroll sampai bawah. Hahaha. Gambar-gambar menu yang lain, uols boleh belek kat
FB page Sunah Sakura
 ek. Ciksun ada upload kat sana.
So, apa tunggu lagi? Cepat lah book meja uols sekarang!
𝐃𝐈𝐍𝐍𝐄𝐑 𝟔.𝟑𝟎𝐩𝐦 𝐭𝐨 𝟗.𝟑𝟎𝐩𝐦
Friday and Saturday at RM88 nett
Sunday to Thursday at RM70 nett
𝐋𝐔𝐍𝐂𝐇 𝟏𝟐.𝟎𝟎𝐩𝐦 𝐭𝐨 𝟑.𝟎𝟎𝐩𝐦
Daily at RM58 nett
50% off for Children (6 - 12 yo)
Book via:
http://bit.ly/TableAppCafeBLD
 (save up to 20%)
WhatsApp:
https://wa.me/60177713327


Jangan Cakap Orang Kalau Diri Sendiri Lebih Kurang |
Perghhh, tajuk kemain panas kan. Padahal tetiba terfikir ayat ni masa mandi pagi tadi. Sedap pulak kalau dijadikan tajuk entri blog sebab ada nada dia tersendiri. Kahhh!
Tapi ye lah. Entah ek, sejak-sejak dah nak kiamat ni, makin ramai yang suka cakap pasal orang lain. Kalau cakap benda baik tu ok lagi, tapi yang banyaknya pasal buruk orang tu. Aduhai. Ciksun sendiri jujur cakap, kadang-kadang boleh kalah dengan nafsu sendiri, nak membawang dan mengumpat orang lain. Padahal dah tau dah, membawang ni ibarat
makan daging saudara sendiri
.
Firman Allah SWT dalam surah al-Hujurat, ayat 12:
يَا أَيُّهَا الَّذِينَ آمَنُوا اجْتَنِبُوا كَثِيرًا مِّنَ الظَّنِّ إِنَّ بَعْضَ الظَّنِّ إِثْمٌ ۖ وَلَا تَجَسَّسُوا وَلَا يَغْتَب بَّعْضُكُم بَعْضًا ۚ أَيُحِبُّ أَحَدُكُمْ أَن يَأْكُلَ لَحْمَ أَخِيهِ مَيْتًا فَكَرِهْتُمُوهُ ۚ وَاتَّقُوا اللَّـهَ ۚ إِنَّ اللَّـهَ تَوَّابٌ رَّحِيمٌ
Maksudnya:
Dosa mengumpat
 bukan saja besar, malah antara dosa yang tidak akan diampunkan oleh Allah biarpun pelakunya benar-benar bertaubat nasuha. Dosa mengumpat hanya layak diampunkan oleh orang yang diumpatkan. Selagi orang yang diumpatnya tidak mengampunkan, maka dosa itu akan kekal dan pengumpat akan menerima pembalasannya di akhirat.
Pada rekod amalan mereka akan dicatatkan sebagai perbuatan yang menghapuskan pahala. Orang yang mengumpat akan semakin bertambah dosanya dan semakin berkurang pula pahalanya kerana diambil oleh Allah dan diberikan kepada orang yang kena umpat. Jika sudah kering pahalanya, maka Allah akan ambil dosa orang yang kena umpat dan ditambah pula kepada pengumpat. Akhirnya pengumpat akan menjadi seorang yang muflis di akhirat nanti. Allahu!
Jadi, beringat-ingatlah, elakkan dari bercakap pasal orang lain. Kalau tak ada benda baik nak cakap, lebih baik diam aje. Dalam sebuah hadis daripada Abu Hurairah R.A, Nabi SAW bersabda yang bermaksud: “Barangsiapa yang beriman kepada Allah dan hari akhirat, maka hendaklah dia berkata baik atau diam.” (Riwayat Al-Bukhari dan Muslim)
Tapi ada juga enam keadaan di mana mengumpat, membawang dan cakap pasal orang lain ni diharuskan dalam Islam menurut Imam al-Nawawi, iaitu:
Membuat aduan apabila dizalimi kepada sultan atau hakim.
Membantu dalam menentang perkara yang munkar dengan tujuan mengembalikan pelaku maksiat ke jalan yang benar.
Menceritakan kepada mufti bagi tujuan fatwa.
Mencegah umat Islam daripada sesuatu keburukan serta menasihati mereka seperti mereka mengambil ilmu daripada bukan ahlinya.
Menceritakan perihal orang yang melakukan dosa secara terang-terangan.
Menyebut sesuatu sifat yang telah makruf (diketahui) kepada diri seseorang itu seperti bisu atau buta dan sebagainya. Akan tetapi, jika mampu memanggilnya dengan panggilan yang lain adalah lebih baik dan haram memanggil panggilan-panggilan tersebut dengan niat menghina.
Dah macam mana pulak boleh terkeluar tajuk kat atas tu. Ye lerr, ramai benor buat body shaming kat orang lain, cakap pasal fizikal orang sedangkan dia pun lebih kurang aje. Bukan aje cakap kat belakang orang tu, malah sampai depan-depan orang tu pun disebut-sebut tentang tubuh badannya tanpa sedar sebenarnya itu perkara yang orang tu tak suka. Mungkin orang tu diam aje, tapi hakikat sebenarnya dia tak senang dengan kata-kata kita tu.
Satu teguran untuk ciksun sendiri juga yang kadang-kadang bergurau dengan rakan-rakan, tanpa sengaja mungkin dah buat rakan-rakan terluka dalam hati, tapi diorang pendamkan sebab nak pelihara persahabatan. Ciksun mohon maaf, lepas ni ciksun pun kena ingatkan diri sendiri dan kawan-kawan sekeliling ciksun.
Hakikat kebenaran.
Ingat, mengumpat tu dosa.


Karya Sulung Blogger Syazni Rahim - Terkaitnya Kita |
 Rakan-rakan blogger yang gemar blogwalking mesti kenal blogger Syazni Rahim. Syaz ni suka menulis, dalam beberapa bulan kebelakangan ni Syaz mula masukkan penulisan dalam bentuk cerpen kat blog dia. Ciksun pernah baca antara karya terawal dia, terus jatuh cinta dan rasa Syaz ni memang berbakat dalam penulisan.
Baru-baru ni Syaz ada announce tentang karya sulung dia yang dah diterbitkan dalam bentuk novel paperback. Woww, kagum dan bangga gila tauu dengan berita ni. Ciksun apa lagi, terus lah order dengan dia. First cetakan da habis kuota dahhhh, but still boleh order on demand. Uols boleh order dari Syaz kat
SINI
.
Semalam novel Syaz dah pun sampai, J&T hantar. Ciksun pelik bila terima whatsapp dari J&T tunjuk parcel kat atas kereta. Aik, ciksun order apa pulak ni? Tengok gambar dari J&T tu terus terfikir pasal novel Syaz. Laju gakk haa diorang cetak, ingatkan kena tunggu lama lagi. Hihi.
"Percayalah sesungguhnya semua kisah hidup ini ada perkaitannya. Sama ada kita percaya atau pun tak saja." - Syaz Eym, Terkaitnya Kita, 2020
Ciksun baru baca dua cerpen yang pertama. First cerpen, ciksun dah terkono, adeiii! Geram betul dengan Syaz ni tau! Sanggup permainkan perasaan ciksun yang dah menyampah dan bengang dengan watak utama cerpen tu! Sampai housemate ciksun pun semua terkejut dengar ciksun jerit "WHATTTTT?!!" kuat-kuat 🤣🤣🤣
Ciksun percaya, dalam cerpen-cerpen seterusnya ada lagi kejutan yang akan ciksun dapat. Kalau uols nak tahu kenapa ciksun menyampah gila tu, pergi laaa dapatkan sendiri novel ni! Untuk Syaz, tahniah tau! Teruskan tulis yang best-best dan bermanfaat untuk semua.
Ok bye, ciksun nak sambung baca!


Snorkeling di Kepulauan Mersing, Johor Sampai Kaki Terkena Landak Laut
|
Haha! Diri sendiri pun boleh gelak baca tajuk. Macam mana la ciksun ni snorkeling sampai kena landak laut ek? Adeii. Tu larr kisah sebenar yang berlaku masa pergi pulau hari Khamis cuti Maulidur Rasul yang lepas.
Ciksun dengan housemates dan rerakan dah plan dalam tiga minggu awal nak gi pulau ni. Kitorang ambil pakej under
Jom Ronda Pulau by Chekgu Murni
. Dari JB, kitorang gerak dalam pukul 5 pagi, benti solat Subuh dekat Petronas Kota Tinggi Bypass. Sampai area Jeti Mersing dalam pukul 7.30 pagi.
Kat area Jeti Mersing tu ada arked kedai makan dan kedai pakaian pantai. Bebudak ni shopping topi kejap dekat kedai pakaian tu sebab ada yang terlupa nak bawak. Topi tu nak pakai masa turun pulau nanti in case cuaca sangat panas. Lepas shopping, kitorang breakfast kejap sementara tunggu nak naik bot.
Pukul 8 macam tu, Chekgu Murni brief tentang trip kami. Ada dua bot dalam trip ni. Bot kitorang aje dah dalam 15 orang kalau tak silap. Then lepas briefing, kitorang menapak ke Jeti Mersing sebelah arked tu. Macam biasa, kena lah scan suhu dan check in MySejahtera sebelum masuk ke jeti.
Rupanya dari sini boleh ke Tioman juga. Lepas ni boleh lah plan nak ke sana pulak kan! Haha. Sekejap je kitorang menunggu, dah boleh masuk bot. Dalam bot, ada life jacket untuk semua orang. Tapi saiz dia average aje, untuk budak dan untuk dewasa. Kalau berbadan besar, kemungkinan uols tak akan ada life jacket sebab Kak Ila hari tu tak dapat life jacket pun. Nasib baik lah beliau pandai berenang. Snorkeling pun tak pakai life jacket, nkoo ada!? Jeles! Haha!
Sightseeing @ Pulau Harimau
First stop kitorang adalah
Pulau Harimau
. Untuk pulau ni, kitorang tak turun pun, just sightseeing aje dan ambil gambar. Dikatakan pulau ni kalau tengok dari aerial view, kelihatan seakan-akan harimau yang sedang tidur. Boleh google ye kalau tak percaya. Tapi ada juga yang cakap, dari pulau ni, kalau uols tengok jalur air laut, nampak berbelang seperti belang harimau. Pulau ni masih terpelihara keindahan dan kebersihannya sebab tak ramai yang datang buat onar kat sini. Kalau snorkeling mesti cantik ni, tapi bila tengok harga kat blog orang, patut lah kami tak turun kat sini. Haha. Next time boleh plan ke sini saje!
Snorkeling @ Pulau Hujung
Dari Pulau Harimau, kitorang lalu
Pulau Rawa
 untuk ke
Pulau Hujung
 (sepatutnya ke Pulau Tengah, tapi sebab kapal Sultan Johor tengah berlayar kat situ, kitorang beredar ke Pulau Hujung). Haaa kat sini lah kitorang start snorkeling! Majoriti housemates dan rerakanku snorkeling buat kali pertama, jadi dalam setengah jam pertama tu ciksun banyak jadi tenaga pengajar aje macam mana caranya nak menikmati keindahan Taman Laut Mersing ni (tolak seploh minit nak terbalikkan seketul Ayen yang terlentang 🤣).
Kalau ada rezeki snorkeling ke sini, uols sure boleh nampak kelibat ikan Nemo di celahan rumpai laut. Alhamdulillah, walaupun sekejap aje ciksun menyelam muka masa tu, ciksun sempat nampak ikan Nemo tu sebelum bebudak ni ajak pergi tempat lain pulak. Ciksun ingat lagi, bila nampak Nemo tu, ciksun terus naikkan muka ke permukaan air and jerit "saya nampak Nemo!" Tapi malangnya jeritan manusia lain yang tengah berusaha menyelam dan berenang terkapai-kapai lebih bingit. Haha!
Bila dah penat, ciksun naik semula ke atas bot sementara budak-budak lain masih lagi memburu Nemo. Masa ni lah, dengar Chekgu Murni dan rakan-rakan cakap kapal sultan dah berlalu pergi. Wahh, dah boleh pergi
Pulau Tengah
! Tapi sebelum snorkeling, kitorang turun dulu ke pantai Pulau Tengah untuk ambil gambar.
Photoshoot & Snorkeling @ Pulau Tengah
Masya Allah, cantik sangat pemandangan kat sini sebab kebersihan pantai dan kecantikan warna air laut yang masih terpelihara. Ambil gambar sekejap je, lepas tu naik bot balik untuk pergi snorkeling pulak. Masa nak turun dari bot, team Chekgu Murni dah sebut dah air laut dah mula cetek kat sini dan ada landak laut. Tapi kami ni mana lah tahu kan, apa maksud semua tu? Maksudnya best ke kalau ada? Jeng jeng jeng.
Kat sini, coral dia bagi ciksun tak berapa cantik sangat. Mungkin sebab kawasan air yang cetek menyebabkan orang snorkeling dah tersentuh coralnya, jadi beberapa tempat, coralnya nampak gondol gitu. Kitorang siap bagi ikan makan dalam laut tu dengan biskut sebab nak ambil video guna dome gopro kak Ajan. Habis kena gigit ikan, jari masing-masing 😂
Bila dah penat, rasa nak balik bot segera. Berenang sambil menyelam lah ciksun dengan Ibah ke arah bot. Hmmm penat tau menguak tanpa bergerak. Hahaha! Ye lah, ciksun mana pandai berenang. Hanya bergantung kepada life jacket aje yeee. Masa menyelamkan muka tu, nampak la beberapa longgok landak laut dekat celah-celah coral. Terkejut ciksun. Mak ai, dekat betul!?
"Jom Ibah, kita ke sebelah sana. Sini dah cetek ni."
Ye, dah aware dah. Sebab baca dalam blog mana ntah, "hati-hati dengan landak laut semasa snorkeling."
Tapi tak tahu apa bahaya landak laut ni sebenarnya?
Sampai la akhirnya sesuatu menusuk tajam ke sisi ibu jari kaki kanan ciksun masa tengah berusaha balik ke bot.
"Aduh!!"
Ciksun memang dah tak check dah kaki masa tu. Takde nak check apa benda dalam laut dan secetek mana kawasan ciksun berenang tu. Ciksun dah boleh agak, dah kena landak laut dah ni. Cepat-cepat ciksun menguak air nak balik bot. Bisa kat kaki masih terasa menyucuk-nyucuk. Tapi kenapa bot ni makin lama makin jauh? Dah puas ciksun berenang woi!
"Kak Ajan!"
Ciksun panggil kak Ajan kat atas bot. Dia segera bangun. Ciksun minta tolong dia lemparkan pelampung sebab ciksun dah tak larat nak berenang. Ciksun dah panik dan takut. Kalo tadi ciksun boleh kibas-kibas lagi kaki dalam air, lepas kena landak laut tu ciksun tak berani nak hulur kaki dah. Agaknya kalo nampak dari darat, seolah-olah ciksun mencangkung sambil kibas kaki. Hahahahahhahahahah!
Tapi malangnya ciksun jauh sangat dari bot, kalo diorang lempar pun tak akan sampai. Bebudak rumah lain pulak dah gerak ke depan tinggalkan ciksun. Huhu. Alhamdulillah mujur ada peserta trip yang lain tengah gerak balik bot jugak dan lalu tepi ciksun. Terus ciksun minta tolong dia. Dia ajar ciksun menelentang ke atas sambil kuak air supaya senang dia tolak ke bot. Fuhh, sampai juga dan berjaya naik bot. Ciksun ucap terima kasih kat dia.
Kat atas bot, ciksun bukak kasut. Ada dua duri landak laut tercucuk kat sisi dalam kaki kanan. Nak tunjuk gambar, aurat pulak. So bayangkan je lah. Satu duri tu sebelah ibu jari kaki, dah membiru dan sedikit berdarah. Satu lagi sebelah bawah tapi tak rasa apa-apa dan tak berdarah. Driver bot tu nampak ciksun tengah belek kaki dan tanya kenapa. Bila gitau kena landak laut, dia terus suruh tunggu kejap ek. Ciksun dah lega, mungkin ada ubat ni.
Tapi, aik, dia datang balik bawak batang udara goggle untuk kita snorkeling tu. Bila tanya dia nak buat apa, dia jawab nak kena sebat kaki ni. Erk, serius lah nkoo ni? Ke bergurau aje? Rupanya memang betul, kalau kita terkena landak laut, kaki yang tercucuk duri tu kena dipukul-pukul sampai keluar darah untuk lunakkan duri yang masuk ke dalam daging. Kalau boleh, biar sampai duri keluar lagi bagus.
Uols, jujur cakap ek, masa dia pukul tu ciksun rasa sakit gilaaa sampai menangis kat situ, dua bot tengok terseksanya ciksun. Jangan tak tau, tangan Ibah dengan tangan driver bot tu habis kena cengkam sebab tahan sakit kena pukul tempat yang tertusuk duri tu. Tujuan nak lunakkan duri tu supaya ia tak mengeras dan membentuk nanah kat bawah kulit. Rupanya bahaya jugak landak laut ni ye!
Disebabkan ciksun dah nangis macam apa, dia berhenti pukul dan belek kaki ciksun. Macam dah ok sebab dah hilang biru, dan memang tak lama lepas tu bisa tu da hilang sikit demi sikit. Cuma kadang-kadang aje ada rasa sakit datang bila terhimpit kasut. Hmmm, tu lah pengalaman ciksun kena landak laut masa snorkeling kat Pulau Tengah, Mersing, Johor. Haha!
Ape panjang sangat cerita ni?
Lunch @ Pulau Besar
Takpe tinggal sikit lagi niiii. Dari Pulau Tengah, kitorang pergi
Pulau
Babi
 Besar
 untuk makan tengahari. Aktiviti snorkeling dah habis dah. Trip Jom Ronda Pulau by Chekgu Murni ni termasuk dengan lunch ya. Makan tengahari simple aje nasi putih, ayam goreng, cendawan goreng, ulam bayam brazil dengan sambal belacan.
Lepas makan, kitorang ambil gambar sekitar Pulau Besar tu. Masa ni nampak dah awan mendung kat horizon tanda-tanda bakal hujan lebat. Memang gelap sungguh langit. Sampai ke Jeti Pulau Besar tu untuk naik bot balik ke Jeti Mersing, hujan pun turun dengan lebatnya. Angin kencang (sampai terbang masuk laut topi ciksun) dan laut bergelora macam kata-kata pemberita dalam TV. Terpaksa tunggu sampai hujan reda kejap. Dalam pukul 2 lebih baru kitorang boleh naik bot.
Disebabkan air laut dah cetek, Tok Man gagah perkasa kat Pulau Besar tu tolong kitorang setiap sorang untuk masuk ke dalam bot. Terima kasih Tok Man, jasamu dikenang! Balik ke Jeti Mersing, air laut berombak kuat dan ada lagi adegan jatuh terjelepok kat dalam bot tu sebelum sampai ke jeti. Hahahahah! Macam-macam lerrr. Terhibur ciksun hari tu walaupun kena landak laut.
Terima kasih team Chekgu Murni! Insya'Allah one day akan repeat lagi. Kalau uols berminat nak pergi snorkeling dan island hopping kat Mersing, boleh lah ambil trip Chekgu Murni ni ya!
Pakej Pulau Balik Hari
💘 Day Trip 3 Pulau
( 9.00 am - 2.00 pm )
🤿 Pulau Hujung
🤿 Pulau Tengah
🤿 Pulau Besar
✔Pack Lunch
✔Snorkeling Equipment
✔ Guide
✔ Cold Drinks & Snacks
✔ Speed Boat Transfer
💰RM130/pax Dewasa
💰 RM65/pax 10-5 Tahun
🔐Deposit Lock RM50/per pax no ❌ refund
Whatsapp:
📲
http://tripchekgumurni.wasap.my/
📲 Hakam
http://www.wassap.my/0108208076/3island
📲Diela Aziz
https://JRP.wasap.my


Laksam Sedap Skudai di East Coast Kitchen, U-Mall, Taman Pulai Utama |
Menu lunch semalam, Laksam Kelantan. Boss order dari East Coast Kitchen, U-Mall, Taman Pulai Utama. Sedap dan kena dengan tekak ciksun. Selalunya memang susah nak telan laksam ni, tapi yang ni ok pulak walaupun mulanya masa bukak bekas tu, macam kuat nau bau bawang padahal takde pun bawang. Haha. Ciksun suap ke mulut pelan-pelan, eh ok lah, sedap jugak. Haa habis satu bekas ciksun makan. Alhamdulillah.
Sebelum ni pernah ciksun bagitahu pasal Nasi Kerabu kuning kan? Haaa, ciksun berjaya jumpa Facebook page diorang. Ni lah dia Nasi Kerabu kaler kuning diorang, lengkap dengan kuah tumis, and claimed as the first in Johor Bahru katanya. Memang sedap tau, harga pun berpatutan. Hampir setiap hari boss beli untuk lunch di office kitorang.
Selain dari tu, diorang ada Nasi Kakwok jugak. Yang ni pun not bad. Antara pilihan ciksun kalo dah jemu makan Nasi Kerabu. Haha! In case uols tak dapat keluar, diorang boleh buat delivery juga tau. Just place je order sehari lebih awal atau macam boss ciksun, dia order on the spot sebelum delivery, bahahahahhaha!!! Jangan buat gini selalu tau, kang dibuatnya tak cukup bilangan order, boleh nangisss.
Nah details kedai dan harga menu untuk rujukan uols.
Nasi Kakwok RM6
Nasi Kerabu Kuning Tumis Kelantan RM 6
Laksam RM4

Cawangan 1:
East Coast Kitchen, G22, ground floor Umall, 45, Jalan Pulai 20, Taman Pulai Utama, Skudai, Johor Bahru, Johor.
Opening hour: 11 am - 9 pm (ISNIN TUTUP)
Cawangan 2:
East Coast Kitchen x Waris Food Centre, 56 & 58, Jalan Kebudayaan 6, Taman Universiti, Johor Bahru, Johor.
Opening hour: 9 am - 4 pm
Delivery:
11.00 pagi - 4 petang
Open Order Awal Sehari
Closed Order 10 pagi
Untuk Keterangan Lanjut Sila Hubungi⬇⬇
www.wasap.my/60108081293
www.wasap.my/60187680096
Facebook:
https://www.facebook.com/EastCoastKitchen12/
Instagram:
https://www.instagram.com/eastcoastkitchen12/


Lara

Lara
 by
Hael Husaini, Naim Daniel & Haqiem Rusli

Puaskah kau ku bersalah

Puaskah kau ku derita

Puaskah lena mu seketika

Aku berteman lara

Jelas semua kepadaku

(Chorus)

Kerna yang kau hina

Yang dulu kau puja

Yang kini kau parut derita

Kerna yang kau lupa

Yang dulu cinta

Yang kini kau tinggalkan tanpa bersalah

Puaskah kau ku terbiar

Puaskah kau ku merana

Puas kau tersenyum diketika

Aku menyelindung duka

Jelas semua kepadaku

Lahirnya cintaku

Zahirkan nafasku

Untuk kau nisankan

Oh hampanya diri ini

Lahirnya cinta ku

Zahirkan nafasku

Untuk kau nisankan

Oh hampanya diri ini
P/S: Gabungan penyanyi-penyanyi baru meletup.


Lebatnya Hujan Pagi Ni

Lebatnya Hujan Pagi Ni |
 Alhamdulillah, lebat sungguh hujan pagi ni. Allahuma soyyiban nafi'a. Ciksun pagi-pagi ni dah ke ofis, sebab ada budak-budak nak datang bersihkan ofis. Tapi diorang naik motor, so tak dapat nak redah hujannya kalau lebat macam ni. Lepas Zohor nanti baru diorang datang, itupun kalau hujan reda.
Pic kredit:
Hadis & Sunnah
Maka ciksun melepak aje la kat ofis ni, dengan niat nak menulis banyak-banyak page thesis hari ni. Moga berkat hujan ni, termakbul doa ciksun dan doa uols semua. Moga dipermudahkan semuanya, dan selesailah draft thesis ciksun minggu ni juga, ameen ameen ya Allah. Waktu hujan lebat kan waktu mustajab doa.
Tapi doa bukan dimakbul begitu-begitu aje. Rezeki tak datang bergolek tanpa usaha. So, moga ciksun juga diberi kesungguhan untuk berusaha siapkan thesis ciksun dan tamat belajar semester ni. Kena betul-betul fokus minggu ni sebab nanti hujung minggu depan ada urusan lain pulak nak dikendalikan.
Ya Allah, Kau makbulkanlah doa-doa kami. Ameen ameen.


Makan Bonanza Sushi King November 2020

Makan Bonanza Sushi King
November 2020
 |
 Hari ni last Bonanza Sushi King untuk phase pertama. Hari Selasa lepas, ciksun dah pergi makan dengan housemate ciksun,
kak Ajan
. Sepatutnya makan bertiga, tapi kawan ciksun terpaksa cancelled last minute. Maka, berdua aje lah ciksun dengan kak Ajan.
Pergi waktu tengahari, tapi sebab masih dalam PKPP dan keadaan berjaga-jaga dengan pematuhan SOP, pelanggan tak ramai macam dulu-dulu. Yang berbaris pun berapa ketul aje. Kalau dulu, perghh kemain panjang sampai ke luar AEON. Haha. Ok, pernah ke?
Masa ciksun sampai pun, kejap aje ciksun tunggu turn sebab takde orang lain depan ciksun. Masuk dalam, terus dapat duduk kat meja sebelah sushi belt. Ingatkan dia bagi duduk kat bahagian kerusi yang ngadap belt macam bar tu pasal kitorang dua orang je, rupanya tak. Mungkin sebab nak jaga distance jugak kot sebab situ tempat orang lalu lalang.
Ciksun takde la amek gambar makanan ciksun pun, pelik kenapa tak amek ek? Sebab tak expect nak masuk dalam blog kot. Just snap-snap suasana sekeliling belt tu nak simpan tengok kemudian aje. Sebab cantik pulak pinggan sushi tersusun banyak-banyak. Haha.
Kalau tak silap, hari tu ciksun ambik Edamame, Melon Hanjuku Cheese Cake, Yakiniku Gunkan dengan Cottage Cheese. Kak Ajan pulak ambik Mentaiko Smoked Duck (yang sedap gilerrr), Edamame, Hanjuku Cheese Cake, Unagi Slice Nigiri dengan Salmon Skin Piri Piri. Tu yang ada atas belt.
Disebabkan
Aburi Salmon Mentaiko Roll
 takde kat atas kaiten, ciksun order dengan waitress dia dua pinggan. Kahhh! Kak Ajan pulak order sepinggan Inari. Yeehaaa! Puas hati dapat makan menu kegemaran masing-masing! Lepas tu bila dah ready nak balik, diorang keluarkan pulak Inari Boat 😭
Ciksun tak perasan ada dalam menu bonanza. Kalau tak, boleh order sekali tadi. Ni perut dah terlampau kenyang, tak boleh nak masuk dah. Huhu. Mampu tengok aje dan ambil gambar untuk tunjuk bukti kat uols, ciksun tak sempat makan. Hahahah!
Ok lah, ade ke yang pergi makan sushi hari ni?


Wordless Wednesday:  McDonald's Sea Salt McFlurry

McDonald's Sea Salt McFlurry
Ternampak kat post rakan blogger, terus pergi cuba.
Sedap gak! Ciksun suka!


Mee Bandung Central, Muar, Johor

Mee Bandung Central, Muar, Johor |
 Da lama benar terperam cerita ni, ciksun gitau awal-awal tau, ni ciksun pergi masa cuti Hari Kebangsaan hujung Ogos 2020 yang lepas. Sebelum PKPB dilaksanakan semula bulan November ni. Masa tu on the way balik dari urusan kerja dekat Nilai, Negeri Sembilan. Singgah Muar sebab ambil kawan students intern office. Alang-alang dah kat sana, kami terus laksanakan #projekcarikmakan. Dah namanya Muar, cari Mee Bandung lah kan!
Ciksun serahkan semuanya kepada students intern untuk cari spot makan Mee Bandung sedap kat Muar. Ciksun jadi mem je duduk kat seat belakang, follow the flow and follow the driver. Haha. Waze punya waze, students intern pilih Mee Bandung Central, sebelah Surau Ar-Raudhah, Tanjung Agas. Kat sini tempat parking besar sebelah restoran tu, sampai ke belakang.
Masa kitorang sampai tu, memang ramai sungguh manusia. Kena berbaris tunggu dulu orang lain habis makan. Saringan suhu kena buat sendiri sebab staff bizi sungguh, tapi jangan risau ada QR Code MySejahtera untuk check in. Kalau staff dia tak bizi, haa nanti dia saring suhu kita. Berbeza sungguh lah prosedur nak dine in dengan
King's CKT dekat Negeri Sembilan
 yang ciksun pergi sebelumnya yang lebih strict dan teratur.
Kesannya bila prosedur tak teratur ni, jadi kelam kabut lah order. Yee, masa ciksun dengan student pi sana, order kitorang sejam jugak lah terperam. Sebab apa, orang yang ambil order tu tak tulis pun order kitorang. Dia main sebut aje jerit dari jauh. Then bila takde bukti bertulis, diorang abaikan la bila kita pergi tanya, order kita da siap ke belum. Penyudahnya tukang masak kat dalam jadi marah-marah, pelayan lain jadi stress, kitorang jadi tukang sambut wajah-wajah masam mencuka.
Hujung-hujung, bila dah malas nak tunggu lama, ciksun bangun nak cancel order, pelayan pun datang hantar order kitorang kat meja. Sempat lagi dia tanya, kitorang order dengan siapa sebenarnya. Bila kitorang tunjuk siapa, dia terus mencebik nengok orang tu sambil cakap "ooo." Entah apa lah masalah dalaman masing-masing 😅
Hmm, nasib baik lah Mee Bandung dia sedap. Yee, memang sedap Mee Bandung kat sini, daging banyak, kuah pekat, tak sia-sia lah tunggu sampai sejam lebih kan. Ciksun nak recommend tapi nak pesan jugak, pergi lah waktu tak ramai 😂
Selain tu, kat sini ada jugak Satay, Otak-otak, Soto Nasi dan Bihun serta segala menu-menu tempatan. Boleh dikatakan sedap-sedap semuanya. Sesambil tunggu Mee Bandung tu boleh lah uols makan benda-benda lain ni dulu ek.
Ni dah PKPB, mungkin lebih strict sikit lah SOP nya dan lebih teratur sikit harapnya.
Ok lah, bye!


Menginap 2 Hari 1 Malam di Holiday Inn, Johor Bahru City Centre
 | Hujung minggu lepas, ciksun staycation lagi dengan housemate. Memula macam risau jugak kalo kepenatan lepas
snorkeling dekat Mersing
, tapi sebab tripnya separuh hari aje, alhamdulillah boleh lah rehat dan simpan tenaga sikit untuk short getaway ni. Dah janji lama dengan Ibah, tak kan nak cancel pulak kan?
Ciksun check-in petang Jumaat dalam pukul 3 petang. Nak ke lobi hotel ni, kena masuk parking Komtar JBCC tu sampai tingkat 7, which is parking tanpa bumbung atas sekali. Tempat letak kereta dia kat atas ni, berdepan dengan main entrance HIJBCC. Nak masuk ke dalam hotel, kena check-in MySejahtera, check suhu dan sanitize tangan dulu.
Then masuk dalam, terkedu kejap tetiba ada patung hijau ni. Haha! Dia sambut kedatangan para tetamu hotel tanpa jemu dan penat lelah, duduk gitu aje 🤣 Nak ke lobi, masuk lif dan naik ke tingkat 8. Ada beberapa orang juga tengah check-in sama.
Dah siap check-in, receptionist dia, Abu, akan bagi hygiene kit berupa face mask, hand sanitizer dan alcohol wet wipe. Abu explain in detail tentang bilik, waktu operasi gym dan swimming pool, juga waktu dan tempat untuk breakfast. Thanks Abu for the complete information 🌸
Deluxe Room with Double Bed
Ciksun dapat bilik kat tingkat 29, Deluxe Room dengan dua katil single. Keluasan bilik 28 meter persegi, lengkap dengan TV, iron, hairdryer, minibar, peti ais, meja kerja, single seat sofa, peti keselamatan, wardrobe termasuk bathrobe.
Menariknya bantal dia ada dua jenis, soft dan firm. Bagus sangat untuk orang yang ada citarasa bantal yang berbeza. TV pun best sebab ada Astro. View bilik ciksun lak masa tu ngadap bandar JB dan nampak segala bangunan pencakar langit sekitar HIJBCC ni. Kalau malam, memang meriah lampu-lampu, tambahan pulak tingkap bilik ngadap betul-betul Menara JLand tu.
Dalam bilik air pulak lengkap dengan toiletries dan shower. Separuh dinding shower room dia  lutsinar, boleh nampak katil kat luar. Jadi kalau datang bawak anak-anak takde la risau sangat sebab boleh tengok dari dalam bilik air, diorang tengah buat apa. Tapi kalau datang dengan kawan-kawan, nak tengok apa? Haha!
Jangan risau, dia ada curtain untuk tutup dinding lutsinar tu. Memula curtain kitorang tu siap tersangkut lagi tak boleh turun. Berlakulah adegan "jangan masuk bilik air tau!" 😆 sekejap sebelum ciksun call receptionist untuk tengokkan. Alhamdulillah, mujur technician dia boleh betulkan haaa. Pantas dan expert! Tak payah ciksun tukar bilik. Hihi.
Pool & Gym
Kitorang memanfaatkan masa yang ada kat sini sebaiknya dengan pergi gym dan pool keesokkan paginya. Pool dan gym HIJBCC ni terletak di tingkat 32. Pool bukak dari pukul 7 pagi sampai 10 malam manakala
gym dia 24 hours
 nkoo! Syok gilerr bebila masa boleh pergi gym kat sini. Tak payah risau kalau tetiba tengah malam menyesal makan banyak masa dinner. Boleh terus pergi gym untuk bakar segala lemak yang terbentuk sepanjang waktu penyesalan tadi. Haha.
Pool dia pulak siap ada
jakuzi dengan water jet spa start button
 yang kita boleh press sendiri. Memang itu lah benda paling best dekat HIJBCC ni. Ciksun kan tak reti swimming, bila ada jakuzzi boleh la duduk-duduk aje dalam tu sambil menikmati urutan air, gitchewwww. Kitorang pergi pool pagi-pagi so orang tak ramai sangat. Bila jam dah nak dekat pukul 10 pagi macam tu, orang mula ramai.
Untuk pool and gym ni, takde orang jaga ya. Takde lifeguard, takde gym guard tapi hanya hotel guest aje yang boleh pakai dua-dua ni sebab kena ada access card untuk naik ke tingkat ni. Uols kena lah berdikari sendiri asalkan jaga SOP. Towel dan air disediakan untuk guest yang masuk ke dalam gym, manakala untuk pool, ada towel hijau putih disediakan. Bilik air pun ada kat tingkat atas ni, jangan lerr nkoo pergi masuk lif basah-basah, ada kena blacklist kang! 😝
Breakfast di Dine @ EIGHT
Kat HIJBCC ni, restoran dia level lobi tingkat 8. Dinner, Hi-Tea, Breakfast semua kat sini, sama ada dekat The Lobby Lounge atau Dine @ Eight. Pagi Sabtu tu, lepas jalan and lari 1 km jerrrr atas treadmill, kitorang
breakfast dekat Dine @ EIGHT
. Suka sebab ada macam-macam menu kat sini sama ada menu tempatan mahupun menu antrabangsa.
Ada English Breakfast, Roti Canai, Nasi Lemak dengan Rendang Daging dan Kari Ayam, Mee Goreng, Nasi Goreng, Bubur Nasi, Salad, Keju dengan Kekacang, Buah-buahan potong, Yogurt, Mee Sup juga Bihun Sup. Bahagian minuman pun ada macam-macam, kopi, teh, dan aneka jus buah-buahan dalam botol. Ciksun start dengan English Breakfast, then ambil Nasi Lemak. Sedapppp, recommended! Siap ada Sambal Udang Petai tau, tapi malangnya ciksun tak minat kalau ada petai dalam tu. Huhu.
Selain tu, ada jugak live station untuk aneka omelette, uols boleh order guna kertas yang disediakan kat atas meja. Bahagian bijiran, bread and pastries pun ada tapi dalam pilihan yang minimum. Itu pun rasanya dah lebih dari cukup segala menu yang ada tu. Memang tak dan lerr nak try semua haaa! Dah kenyang dulu sebelum sempat nak ceduk bubur. Haha!
Oh, ciksun lupa nak sentuh pasal
aspek family-friendly HIJBCC
 ni kat atas tadi. Kalau uols nak tahu, HIJBCC ni adalah sangat sesuai untuk uols bawak anak-anak. Sebab apa? HIJBCC menawarkan
Kids Stay Free
 -
penginapan PERCUMA untuk maksimum 2 orang kanak-kanak berumur 12 tahun ke bawah kalau berkongsi bilik dengan maksimum 2 orang dewasa.
Dan untuk kanak-kanak yang stay bersama parents kat sini, diorang dapat lagi
makan PERCUMA
! Syarat ni tertulis untuk diorang pada waktu berikut:
bila membuat pesanan untuk sarapan pagi, makan tengahari dan makan malam;
bila membuat pesanan  untuk makan di restoran hotel;
bila membuat pesanan  dari Kid's Menu (yang mesti terdiri daripada sekurang-kurangnya 1 hidangan utama dan 1 pencuci mulut) dan;
bila ditemani oleh sekurang-kurangnya satu (1) orang dewasa yang didaftarkan sebagai tetamu hotel dan mesti memesan sekurang-kurangnya satu hidangan utama dari menu harga penuh.
Tawaran
Kids Eat Free
 ni terhad sehingga empat (4) anak untuk satu keluarga, bagi setiap hidangan ATAU hingga dua (2) anak per parent, bagi setiap hidangan. Berbaloi-baloi kan?
Sempena pembukaan HIJBCC awal Oktober yang lepas, diorang ada buat
opening special rate
 tau. Uols boleh dapat bilik sekali breakfast untuk dua orang bermula dari harga RM193.05 termasuk cukai. So, apa tunggu lagi? Uols boleh terus belek room availability kat website diorang ya!
Website:
https://bit.ly/hijbccrate
Facebook:
https://www.facebook.com/holidayinnjbcc
Instagram:
https://www.instagram.com/holidayinnjbcc/


Menu Ala Carte Baru di Wan Li Chinese Restaurant, Renaissance Johor Bahru Hotel |
 Walaupun tengah PKPB, bisnes makan-makan tetap berjalan, tapi dengan pelaksanaan SOP yang lebih ketat. Kembali kepada peraturan hanya 2 - 4 orang makan satu meja. Macam tu jugak lerr dekat Wan Li Chinese Restaurant, Renaissane Johor Bahru Hotel kat Permas Jaya nun. Ciksun sempat cuba menu ala carte baru diorang tiga hari sebelum PKPB dilaksanakan. Tapi masa tu pun, memang diorang dah strict kan distance antara pelanggan adalah 1 meter dan hadkan bilangan pax per meja.
Sempena semua orang buat sales 11.11, Wan Li Chinese Restaurant ni pun buat promo jugak. Dari 11.11 sampai 12.12, uols boleh dapatkan menu-menu ala carte dekat sini pada harga diskaun 20% off. Haa, bayangkan lerrr uols boleh makan hidangan daging wagyu Australia yang rega ratus-ratus per 100 gram tu dengan potongan harga 20%. Uikkk, banyak diskaunnya tu!
Ape? Sini ada daging wagyu Australia??
Yeeee, jangan tak percaya pulak. Nah ciksun tunjuk gambo-gambo makanan yang ada.
Wok-fried Austalian Wagyu Beef with Foie Gras and Asparagus (Small - RM178/100 gram, Large - RM288/200 gram)
Free Range Chicken with Fried Shallot and Black Truffle (Small - RM33, Large - RM48)
Glazed Air-dried Beef Fillet with Chilli Sauce (Small - RM38, Large - RM52)
Wok-fried White Bait with Spicy Crispy Garlic (Small - RM30, Large - RM40)
Double-boiled Silky Fowl Soup with Dark Garlic King, Conpoy and Vegetables (RM28)
Stir-fried Prawns Fritter with Curry Butter Milk Sauce (Small - RM58, Large - RM88)
Grilled Lamb Rack with Homemade Pineapple Barbecue Sauce (RM65)
Fragrant Fried Chicken with Dried Chili, Garlic and "Szechuan" Pepper (Small - RM26, Large - RM44)
Fragrant Fried Rice with Conpoy, Egg White, Garlic Crisps and Beet Root Juice (Small - RM37, Large - RM55)
Chilled Mango Puree and Pomelo and Homemade Custard Bun (RM22)
Ciksun makan empat orang dengan kawan-kawan ciksun. Kalau datang reramai, haa boleh lah cuba macam-macam. Menu-menu ni pun ada yang diorang serve dalam dua saiz, small and large. Saiz small dia pun macam untuk makan dua tiga orang haaa! So, jangan lerr uols datang sorang-sorang, rugi nanti. Hihi.
Paling ciksun recommend adalah Wok-fried Australian Wagyu Beef with Foie Gras and Asparagus, Grilled Lamb Rack with Homemade Pineapple Barbecue Sauce dan Fragrant Fried Chicken with Dried Chili, Garlic and "Szechuan" Pepper tu. Sedapp gilerrr Foie Gras dalam menu wagyu beef tu. Memula ciksun ingat lemak wagyu sebab memang rasa macam lemak daging yang dipanggang tapi dia ni bentuknya nampak seolah-olah pejal macam tauhu, bila gigit nah kauu cair juicy dalam mulut.
Rupa-rupanya Foie Gras ni adalah produk makanan khas yang dibuat daripada hati itik atau angsa. Kalau uols order menu ni, jangan berebut pulak Foie Gras tu sampai tak nampak watak utama wagyu beef 😝
Dessert dia tu pun sedappp sangat, pekat betul rasa puri buah mangga sebenar. Cuma Custard Bun tu aje macam cair sikit custardnya. Bila nak cubit bun tu, memang meletus keluar custard dalam dia. Tapi bila tanya staff, katanya yang hari tu aje lah sedikit cair dari biasa. Sepatutnya custard tu pekat sedikit, haa kalau uols datang dan order, mungkin tak akan dapat yang cair cam ciksun hari tu 😊
Ok lah, kalau uols nak datang cuba menu ala carte ni dengan kawan-kawan and family, boleh lah book meja cecepat. Alang-alang tengah promo diskaun 20% tu dari 11 November sampai 12 Disember 2020, kan! Menu-menu ni avalaible untuk waktu makan tengahari dan makan malam, setiap hari ya! Ayuh, tempah sekarang!
Wan Li Chinese Restaurant
Renaissance Johor Bahru Hotel
Lunch
Monday to Sunday: 11.30am to 2.30pm
Dinner
Monday to Sunday: 6.30pm to 9.30pm
Ala Carte Menu:
http://bit.ly/WLAlaCarte
Untuk tempahan:

http://bit.ly/TableAppWanLi
Contact: +6073813388
WhatsApp:
https://wa.me/60187800787


Wordless Wednesday: Mi Goreng Aceh

Mi Goreng Aceh perisa Indomie aje.
Beli kat Shopee sekali dengan kopi-kopi.
Sedap jugak lah, unik rasanya, memang rasa Indonesia.
Bila makan, terus terimbau kenangan
makan mee dekat Medan
 😆


Muslim Pro Jual Data Peribadi 98 Juta Pengguna Islam Kepada Tentera Amerika Syarikat |
Terkejut dan speechless bila ciksun baca screenshot dari Twitter yang member ciksun share dalam group whatsapp. Kecoh sejak malam tadi, tentang berita aplikasi waktu solat, Muslim Pro, menjual data peribadi penggunanya dari seluruh dunia kepada pihak tentera A.S.
Siapa yang guna aplikasi Muslim Pro di telefon? Uols mesti sedia tahu, aplikasi ni sangat berguna untuk bagi notifikasi waktu solat harian, arah kiblat, bacaan al-Quran dan hadith, serta banyak lagi. Lebih 98 juta pengguna Islam dari seluruh dunia telah pun memuat-turun aplikasi ni di Google Play Store dan App Store. Benda wajib yang kita akan set bila guna aplikasi ni adalah: lokasi tempat tinggal kita.
Lokasi ni lah yang digunakan oleh pihak ketiga yang membeli Muslim Pro ni. Kalau uols nak tahu, Muslim Pro dah pun dibeli oleh X-Mode, salah satu syarikat yang mengumpul data peribadi pengguna secara langsung melalui aplikasi. Data ni kemudiannya dijual kepada United States Special Operation Command (USSOCOM), salah satu unit khas untuk melawan pengganas, pemberontakan dan pengintipan khas di luar negara.
Dalam laporan oleh Joseph Cox untuk
Vice
, telah diungkapkan bahawa Muslim Pro, sebuah aplikasi dengan lebih dari 98 juta muat turun, digunakan oleh pihak militari untuk tujuan "counterterrorism". Tentera A.S. telah dan sedang menggunakan dua aliran data yang berbeza, Babel Street dan X-Mode, untuk mendapatkan data lokasi. Daripada dua aliran data ni, X-Mode mendapatkan maklumat lokasinya dari aplikasi secara langsung, yang telah dijual kepada kontraktor, termasuk tentera.
Hakikatnya, tentera A.S. memang diketahui umum, telah menggunakan data lokasi lain untuk menyasarkan serangan drone. Sebilangan besar pengguna aplikasi yang terlibat dalam rantaian bekalan data adalah beragama Islam, yang mana telah menjadi sasaran perang Amerika Syarikat selama beberapa dekad. Tentera A.S. mempunyai sejarah perang ke atas kumpulan pengganas yang didominasi oleh orang Islam di Timur Tengah, dan telah membunuh ratusan ribu orang awam selama operasi ketenteraan di Pakistan, Afghanistan, dan Iraq.
Daripadi laporan tersebut juga, pemindahan data kepada X-Mode turut menyertakan nama jaringan wifi yang sedang digunakan oleh telefon, waktu, dan informasi mengenai telefon seperti modelnya.
Scary ke tak?
So, nak terus pakai Muslim Pro atau uninstall dari telefon?


Pencarian Pasangan Hidup yang Berkekalan Bermula dengan Hawaya |
Aplikasi cari jodoh untuk membantu lelaki dan wanita Muslim membina hidup berkeluarga telah tiba di Malaysia
 | “Inilah cinta pandang pertama”. “Kamu melengkapkan diri saya.” Inilah ungkapan yang sering didengari oleh sesiapa yang sedang dilamun cinta, tidak kiralah samada melalui filem romantik komedi mahupun di dunia sebenar. Hollywood telah membentuk imej dan definisi cinta bagi jutaan orang di seluruh dunia. Biarpun seseorang itu dikira si romantis ataupun seorang yang lebih pragmatik, kisah-kisah cinta ini menimbulkan kemahuan setiap individu untuk mencari pasangan hidup masing-masing.
Sudah menjadi kebiasaan di kalangan rakyat Malaysia mengikuti kisah kisah romantis yang unik, istimewa dan lain daripada yang lain. Baru-baru ini, orang ramai mendengar sebuah kisah seorang jejaka meletakkan poster-poster di sekitar kawasan kediamannya dengan niat untuk mencari seorang suri hati, dan ada juga jejaka yang menggunakan laman Twitter mereka dan meletakkan resume untuk mencari jodoh diiringi dengan harapan agar ianya berkekalan. Tambahan pula, satu kajian yang dijalankan pada tahun 2017 mendapati bahawa seramai 3 daripada 10 rakyat Malaysia adalah mereka yang masih aktif menggunakan ataupun pernah menggunakan aplikasi mencari jodoh dalam talian. Kajian tersebut juga menunjukkan bahawa 29% rakyat Malaysia lebih cenderung untuk mencari bakal pasangan mereka menerusi
penggunaan aplikasi dalam talian
.  Ini menunjukkan bahawa rakyat Malaysia sudah lama bersedia dalam menggunakan teknologi sebagai cara untuk mencari pasangan hidup.
Inilah yang menjadi inspirasi lahirnya
Hawaya
, aplikasi mencari jodoh dari Mesir.
Hawaya
 diambil dari perkataan “Hawa”, yang membawa maksud “Cinta” dalam bahasa Arab.
Hawaya
 diilhamkan oleh Sameh Saleh pada tahun 2017, sebagai cara untuk membantu adik perempuannya mencari jodoh dengan cara yang mudah, selamat, dan selesa. Sebagai platform mencari jodoh,
Hawaya
 bertujuan untuk memperkasa umat Islam yang belum berpasangan bagi membina hubungan yang bermakna dan
#carijodohdenganHawaya
, disamping menghormati budaya dan tradisi agama Islam.
“Kami amat gembira membawakan
Hawaya
 kepada masyarakat Islam di Malaysia. Menyemai silaturahim yang berkekalan bukanlah sesuatu yang mudah untuk dicapai, dan ianya juga memerlukan komitmen yang tinggi. Kami faham cabaran yang dihadapi oleh jejaka-jejaka dan kaum Hawa dalam mencari pasangan hidup, dan kami mahu membantu mereka mencari ‘si dia’. Dari saat pertemuan hinggalah ke hubungan yang berkekalan terjalin,
Hawaya
 memastikan platform kami selamat untuk digunakan, di samping menitikberatkan dan menghormati kehendak budaya dan tradisi Islam,” kata Sameh Saleh, Ketua Pegawai Eksekutif (CEO),
Hawaya
.
Hawaya
 menggunakan teknologi dan pendekatan saintifik untuk membina platform mencari jodoh yang sesuai dengan agama dan budaya. Pengguna yang log masuk ke aplikasi
Hawaya
 perlu menjawab beberapa soalan mengenai pendidikan atau sektor pekerjaan, serta soalan-soalan berkenaan pilihan peribadi seperti hobi dan minat.
Aplikasi ini juga mementingkan keselamatan pengguna. Setiap profil perlu disahkan melalui proses ‘
pengesahan selfie
’ untuk menapis profil-profil palsu. Sebagai tambahan, pengguna juga boleh mengaktifkan fungsi ‘
Guardian
’ untuk mengajak dan melibatkan ahli keluarga atau rakan yang dipercayai untuk turut serta dalam perbualan dengan pengguna yang lain dalam aplikasi
Hawaya
.
Antara fungsi lain yang disediakan
Hawaya
 termasuklah:
‘Blur Option’: Pengguna wanita mempunyai pilihan untuk mendedahkan gambar mereka hanya kepada pengguna yang mereka selesa menghubungi.
‘Exclusive Mode’: Apabila dua pengguna dipadankan, mereka boleh memilih untuk memulakan perbualan eksklusif. Ini sekaligus akan menyahaktifkan semua perbualan mereka bersama pengguna-pengguna lain di dalam aplikasi. Melalui ‘exclusive mode’, pengguna mempunyai peluang untuk memberi tumpuan, berkenalan, dan berbual dengan lebih mendalam dengan hanya satu orang pada satu-satu masa.
Dengan niat untuk bina hubungan yang tulen dan jujur,
Hawaya
 juga membantu dengan memberikan topik-topik pengenalan dan perbualan permulaan yang diperibadikan untuk membantu pengguna mengambil langkah pertama.
Dalam budaya Islam di Malaysia, ahli keluarga dan masyarakat akan menyarankan lelaki dan wanita mencari pasangan hidup dan mendirikan rumah tangga. Ianya sudah menjadi suatu kebiasaan, terutama sekali bagi lelaki dan perempuan yang sudah mencecah usia 30-an.
Untuk membantu kaum Adam dan Hawa dalam mencari pasangan yang tepat untuk membina hidup bersama,
Hawaya
 akan memperkenalkan inisiatif yang dikenali sebagai program
#sisterinhearts
, dengan tujuan memudahkan perbincangan mengenai pencarian cinta dan pasangan yang tepat di dunia moden ini, sambil memberikan tumpuan utama kepada nila-nilai tradisi Islam dan adat Melayu serta menghormatinya.
“Dalam masyarakat dan budaya Islam, kita meletakkan kepentingan untuk memulakan kehidupan berkeluarga sebaik saja mencapai umur yang sesuai. Tetapi, untuk membina sebuah institusi perkahwinan, setiap individu selalunya melalui proses kenal mengenal antara satu sama lain.
Hawaya
ingin membantu dengan menemukan setiap individu yang mempunyai pemikiran yang selari dengan nilai budaya yang sama, untuk bertemu dan berhubung secara bebas dalam persekitaran yang selamat melalui platform kami,” tambah Sameh.
Untuk maklumat lanjut mengenai
Hawaya
, sila layari:
Laman web:
https://www.hawaya.com/
Laman Instagram:
https://www.instagram.com/hawaya_app/
.
Mulakan perjalanan
#carijodohdenganhawaya
 anda untuk membina hubungan berkekalan dengan memuat turun
Hawaya
 di
Apple App Store
 dan
Google Play Store
.


PKPB di Seluruh Negeri di Semenanjung kecuali Perlis, Pahang dan Kelantan 9 Nov - 6 Dis 2020 |
Semalam kes baru COVID-19 mencapai 1755 kes. Hari ni, Majlis Keselamatan Negara mengumumkan pelaksanaan Perintah Kawalan Pergerakan Bersyarat (PKPB) di seluruh Semenanjung Malaysia kecuali negeri Perlis, Pahang dan Kelantan bermula dari 9 November hingga 6 Disember 2020.
4 minggu guys. Almost sebulan. Sebelum ni kita nengok warga Putrajaya, Selangor dan KL PKPB, kali ni hampir satu Semenanjung pulak kena PKPB. Menandakan kes COVID-19 kat sini dah teruk sangat sampai pergerakan rakyat kena dikawal. Sektor-sektor pekerjaan masih boleh beroperasi seperti biasa, cuma tak boleh rentas daerah sesukahati melainkan ada surat majikan atau kebenaran dari pihak polis.
Cuma kalau nak pergi beli barang kat kedai, dah tak boleh bawak satu family ye. Hanya dua orang aje dibenarkan keluar dalam satu kenderaan dari rumah yang sama. Kena rujuk balik segala SOP PKPB yang lama-lama dulu. Insya'Allah semuanya ok lagi, tak terlalu terhad macam PKP. Jangan panic buying please, jangan panic balik kampung juga.
*****
Soalan² Berkenaan PKPB
Bolehkah saya keluar rumah?
Hanya dua orang dari setiap isi rumah dibenarkan keluar daripada rumah. Ini hanya dibolehkan untuk urusan kerja, kecemasan dan perkara penting seperti membeli barang keperluan seperti makanan dan bahan mentah.
Sejauh mana saya boleh bergerak?
Perjalanan rentas daerah tidak dibenarkan. Polis akan membuat sekatan jalan untuk mengawal pergerakan.
Di Selangor, misalnya, terdapat sembilan daerah - iaitu Gombak, Hulu Langat, Hulu Selangor, Klang, Kuala Langat, Kuala Langat, Kuala Selangor, Petaling, Sabah Bernam dan Sepang. Anda harus kekal berada di daerah anda.
Bolehkah saya pergi bekerja?
Sebilangan besar perniagaan masih beroperasi seperti biasa. Hanya beberapa sektor akan ditutup, seperti institusi pendidikan dan pusat hiburan.
Bolehkah saya pergi bekerja sekiranya pejabat saya di daerah lain?
Pengecualian dibuat untuk individu yang perlu melakukan perjalanan rentas daerah untuk bekerja, dengan syarat mereka menunjukkan pas kerja atau surat kebenaran daripada majikan mereka di sekatan jalan raya.
Bolehkah saya menghantar anak-anak saya ke sekolah atau pusat jagaan kanak-kanak?
Tidak. Semua sekolah, kolej, universiti, institut latihan dan pusat jagaan kanak-kanak akan ditutup.
Bolehkah saya makan di restoran?
Tidak, makan dalam restoran tidak dibenarkan lagi. Restoran masih dibenarkan dibuka tetapi hanya boleh dibeli untuk dibawa pulang dan bagi tujuan penghantaran makanan.
Adakah sekatan masa dikenakan untuk saya melakukan perjalanan dan operasi perniagaan?
Ya. Perincian akan diumumkan tidak lama lagi.
Bolehkah saya beriadah di taman?
Tidak. Semua taman awam dan pusat rekreasi akan ditutup. Anda juga tidak dibenarkan keluar untuk aktiviti rekreasi seperti bersenam atau menunggang basikal.
Bolehkah saya berkaraoke di pusat karaoke?
Tidak, premis hiburan tidak dibenarkan dibuka.
Saya mempunyai majlis perkahwinan untuk dihadiri, adakah ia dibenarkan?
Tidak, majlis perkahwinan tidak dibenarkan.
Bagaimana dengan tempat ibadat?
Semua tempat ibadah - Muslim dan bukan Muslim - akan ditutup.
Bagaimana jika saya enggan?
Ia melanggar Peraturan Pencegahan dan Pengawalan Penyakit Berjangkit 2020 dan boleh dikenakan denda RM1,000, penjara sehingga enam bulan atau kedua-duanya.
Lebih buruk lagi, jika anda menghalang penjawat awam yang melaksanakan PKPB, anda boleh dikenakan hukuman penjara hingga dua tahun atau denda hingga RM10,000 atau kedua-duanya di bawah Seksyen 186 Kanun Keseksaan.
Penjawat awam tidak hanya terhad kepada polis dan merangkumi penjawat awam pelbagai agensi kerajaan termasuk pegawai majlis perbandaran.
Teruskan #staysafe dan #kitajagakita.


Promo RM11.11 for all Pasta dekat SDS Cafe dari 10 - 12 November 2020 |
 Haa, semua pasta turun rega kepada RM11.11 tau! Yang selalunya rega berbelas-belas dan kadang lebih RM20 tu, uols boleh dapatkan pada harga ni sempena Double 11 Promo diorang bermula 10hb hingga 12hb November 2020.
Strictly for dine-in only.
Offer is limited to just one (1) per customer.
Promotion item is not valid for member discounts, offers, promotions, or voucher redemption.
While stocks last.
Price is subjected to service charge & SST.
Management reserved the right to amend any term & condition without prior notice.
No Take-Away for unfinished portion.
Pictures shown are for illustration purposes only.
Terms and Conditions apply.
Facebook:
SDS Bakery & Cafe
P/S: Ajommm kita!


Purnama

Purnama
by
Naim Daniel

Verse

Tak terungkap kata

Menyedari masa

Ke mana perginya dia

Jika ditakdirkan

Begini rasanya

Terpaksa aku terima

Pre-chorus

Gantikanlah jika ini

Yang terbaik buatmu

Ku relakan ikhlasnya

Chorus

Ku rindukan purnamaku

Doaku ‘kan bersamamu

Semoga hatimu ‘kan kekal abadi

Terhadap diriku

Tuhanku mohon jaga

Dia tanpa ada noktah

Tuhanku mohon kuatkan hatinya

Selamanya

Bridge

Aku perlu dia

Ku rindu purnamaku

Dan ku masih begitu

Andai ini takdirnya

Tuhan ku mohon pada Mu

Kuatkanlah hatinya

Chorus

Ku rindukan purnamaku

Doaku ‘kan bersamamu

Semoga hatimu ‘kan kekal abadi

Terhadap diriku

Tuhanku mohon jaga

Dia tanpa ada noktah

Tuhanku mohon kuatkan hatinya

Selamanya

Ku rindukan purnamaku

Doaku ‘kan bersamamu

Semoga hatimu ‘kan kekal abadi

Terhadap diriku

Tuhanku mohon jaga

Dia tanpa ada noktah

Tuhanku mohon kuatkan hatinya

Selamanya

Post-chorus

Aku perlu dia

Aku perlu dia
P/S:
 "Sesungguhnya aku ditimpa penyakit, sedang engkaulah sahaja yang lebih mengasihi daripada segala (yang lain) yang mengasihi." - Qs. Al Anbiya: 83


Resepi Ayam Goreng Berempah Guna Serai Mudah dan Sedap! |
Hari
  pertama PKPB di kebanyakan negeri di seluruh Semenanjung Malaysia, siapa Work
  From Home hari ni? Ciksun pun kat rumah je hari ni. Buat kerja dari rumah,
  harap-harap produktif lah. Dengan internet yang tak seberapa berbanding kat
  office. Bukan tak boleh pergi office, tapi tak rajin dan tak ada kepentingan
  sangat.

  Kan KKM sarankan kita duduk rumah aje dalam empat minggu ni kalau tak ada
  benda penting kena buat kat luar. Boss ciksun pulak fleksibel, kalau ada benda
  penting sangat, dia akan call atau whatsapp minta datang office, haa baru
  ciksun datang. Tapi ciksun memang dah buat sesiap dah surat kebenaran rentas
  daerah atas urusan kerja in case lah nanti ada keperluan nak datang office.

  Sejak beberapa hari ni kerja makin banyak, bertimbun-timbun dari semua arah.
  Tolak thesis, job review menunggu nak masuk blog bersusun, then tambah satu
  platform baru untuk

Vocab Sarawak

  yang memerlukan banyak perhatian sebab dia baru nak up. Alhamdulillah ada
  adik-adik dan kazen-mazen juga yang membantu untuk bangunkan platform ni.

  Dalam bizi-bizi tu sempat jugak ciksun memasak dan buat video masak-masak.
  Haha. Last weekend ciksun buat Nasi Lemak dengan Ayam Goreng Berempah. Memula
  nak buat ayam goreng biasa aje sebab memang nak habiskan ayam tu, peti ais da
  berapa kali defrost. Kesian dia and takut nanti lama-lama rosak lak. Better
  buat habis semuanya, dan paling sesuai untuk ayam dah lama camtu, better buat
  goreng aje supaya "takde rasa ayam". Eh? Istilah ni, orang yang faham, faham
  lahhh.

  Ibah yang sebut dalam group whatsapp, "buat Ayam Goreng Berempah ke tuu?"
  Terus ciksun belek resepi, nak check bahan-bahan dia. Oh, boleh ni! On! Ciksun
  try resepi dari

bidadari.my
, memang mudah penyediaannya dan bahan-bahan ni kemungkinan besar ada kat
  dapur kita semua. Jemput lah tengok resepi ya!

Bahan-bahan:

1/2 ekor ayam

1 sb serbuk kari daging

1 sb serbuk cili

1 sb serbuk kunyi

Sedikit garam

1/2 inch halia

3 ulas bwang putih

2 batang serai (lagi banyak, lagi sedap)

Minyak

Cara-cara membuatnya:

        Serai dipotong pendek-pendek ruas jari, kemudian tumbuk bersama halia
        dan bawang putih sampai lumat, tapi jangan terlampau hancur. Cukup untuk
        carik-carikkan serai tu (dalam setengah jam jugak ciksun tumbuk dia 🤣)

        Gaulkan ayam bersama serbuk kari, serbuk cili, serbuk kunyit dan sedikit
        garam.

Gaulkan pula dengan bahan yang ditumbuk lumat tadi dan daun kari.

Panaskan minyak dengan api sederhana, jangan guna api besar.

Goreng ayam hingga masak.

Tips:

    Kalau suka, boleh perap dulu ayam dengan halia + bawang putih + kiub ayam +
    air sampai tenggelam ayam, dalam dua jam sebelum start buat menu ni. Bila
    nak start step nombor 2), boleh tuskan air perapan tadi sebelum lumur segala
    serbuk tu. Nanti jadi lagi sedap! Nak buat ayam goreng biasa pun boleh pakai
    tips ni, nanti nak goreng tinggal golek-golek dengan tepung gandum aje atau
    gaul dengan serbuk kunyit.

 View this post on Instagram

A post shared by スナ サクラ 🌸 (@sunahsakura)
 on
Nov 5, 2020 at 11:36pm PST

    Ni video untuk rujukan. Boleh juga bukak dekat IG
@sunahsakura
.


Resepi Quesadillas Ayam KFC - Sedap Sangat!
 | Disebabkan dalam dua minggu lepas ada permintaan quesadillas dari housemate, ciksun dah standby dah nak membuatnya dengan isi ayam. Tapi lama jugak tertangguh nak buat tu sebab tak semua ada kat rumah, and kesuntukan masa juga.
Hujung minggu lepas, nampak ada lebihan ayam KFC dalam peti ais, ciksun terus start operasi. Buat Quesadillas guna lebihan ayam KFC aje alang-alang dah ada kan. Tinggal potong kecik-kecik dan gaul dalam sos dia nanti. Ciksun guna puri tomato Ayam Brand aje. Pun sedap jugak!
Jemput tengok resepinya.
Quesadillas Ayam KFC
Bahan-bahan:
Ayam KFC bahagian dada (dihiris kecil)
1 tin kecil puri tomato Ayam Brand
1/2 biji bawang besar (dipotong dadu)
1 biji tomato (dipotong dadu)
Sedikit nenas potong dalam tin (dipotong kecil)
Sedikit daun ketumbar
Sedikit serbuk lada hitam
Tortilla wrap
Minyak
Cara-cara membuatnya:
Inti Quesadillas
Panaskan minyak, tumis bawang besar hingga naik bau.
Masukkan puri tomato, letak air sedikit dalam tin puri tomato tu dan goncangkan untuk dapatkan sisa-sisa puri yang melekat dalam tin. Tuang ke dalam kuali. Gaul dan biar air kering sedikit.
Masukkan tomato, nenas, daun ketumbar dan serbuk lada hitam. Gaul lagi sampai rata. Rasa, jika ok boleh tutup api. Kalau nak tambah gula dan garam, ikut citarasa masing-masing.
Quesadillas Ayam KFC
Panaskan kuali leper dengan api kecil atau sederhana.
Letak satu tortilla wrap dan ratakan inti di atasnya. Kemudian tutup lagi dengan satu tortilla wrap, tekan-tekan sedikit. Untuk membalikkan quesadillas, telangkupkan pinggan ke dalam kuali, kemudian balikkan kuali. Masukkan semula quesadillas ke dalam kuali dengan bahagian atas tadi dah bertukar ke bahagian bawah. Biar sekejap sebelum diangkat. Kalau suka, lainkali tambah cheese pun sedap juga.
Selamat mencuba.


Road to 4,000,000 Total Pageviews

Road to 4,000,000 Total Pageviews |
Salam hujung minggu semua. Hari ni Johor dah free from PKPB except for Mersing dan Kota Tinggi. Alhamdulillah untuk semua yang Allah pelihara. Walaupun dah kembali kepada PKPP, tetappp kena stay safe, dan terus patuhi SOP walau di mana pun kita berada. Ingat tu!
Ehem, ada sesiapa jenguk pageviews ciksun kat tepi tu? Berbunga-bunga hati ciksun ni, hari ni blog ni bakal menerima jumlah kunjungan ke 4 juta. Terima kasih semua yang datang blogwalking ke blog ni dan meninggalkan jejak. Uols adalah penyumbang terbesar kepada jumlah ni, terima kasih sekali lagi.
Dan untuk jadikan aktiviti hujung minggu uols lebih meriah, bagi menghargai mereka-mereka yang rajin datang sini tanpa diminta, ciksun nak bagi sesuatu kepada sesiapa yang berjaya snap screenshot 4,000,000 atau yang paling dekat dengannya, dan yang paling pantas. Kalau uols rasa, uols lah orang bertuah tu, boleh lah email screenshot uols kepada ciksun di sunahsakura@gmail.com. Make sure ada timestamp sekali tau, jangan padam, jangan edit, sebab ciksun terer check editing 😜
Ok, good luck uols!


Sedih

Sedih
 by
Naim Daniel & Ismail Izzani

Malam tadi

Dah cukup, dah cukup, dah cukup

Kau menangis

Dan kau lepaskan semua

Mengapa begitu

Kau lakukan padaku

Ku sedar posisi ku keberapa

Di hati mu

Malam ini

Ku harap, dan harap, dan harap

Kau mengerti

Betapa sakit nya hati

    Why can't you feel the same way that I felt for you

    If this ain't love then tell me what am I supposed to do?

Ku mahu kau tahu

Jangan sedih sedih sedih

Jangan nangis nangis nangis

Ku di sini sini sini

Ku kan ada sentiasa

Hari ini

Cukup dah cukup sudah

Ku senyum saja

Ku hiburkan diri ini

Tapi tak bisa

Kau tiada

Mengapa kau tiada

Kau hilang tah kemana

Where are you?

Dan kini

Ku masih berharap kau kan ada di sisi

Seperti sebelum ini

Jujur lah masih ada

Sayang ku kepada mu

Ku harap kau juga rasa

Ku mahu kau tahu

Jangan sedih sedih sedih

Jangan nangis nangis nangis

Ku di sini sini sini

Ku kan ada sentiasa

Jangan sedih sedih sedih

Jangan nangis nangis nangis

Ku di sini sini sini

Ku kan ada sentiasa


Sekejap Je Dah Besar

Sekejap Je Dah Besar |
Rasa macam baru je lagi kitorang panik sebab adik ciksun kat Shah Alam tu bagitau dalam group whatsapp, dia da kena masuk wad bersalin. Memori kelahiran anak pertamanya, masih lagi segar dalam ingatan ciksun sampai sekarang. Mamak dan bapak pun siap datang dari Bintulu, Sarawak untuk temankan Syim dari sebelum bersalin sampai lah masa pantang.
Tanggal 3 Ogos 2017, Aisyah lahir menyerikan kehidupan kami. Lama betul Syim dalam labour, siap dak Aisyah tu tersangkut kejap bahunya masa nak keluar sebab baby besar. Memang besar pun perut Syim masa hari-hari terakhir sebelum kelahiran Aisyah tu. Sampai ibu-ibu lain yang warded sama dan nurse semua pun cakap benda yang sama kat dia.
Memang berbeza rasanya bila ada anak buah pertama dalam keluarga. Alhamdulillah, berapa hari dalam NICU lepas keluar, akhirnya baby Aisyah boleh balik dengan ibu dia. Ciksun sebagai bunda a.k.a mak long memerhatikan Aisyah membesar dari seketul bayi sampai lah dah umur lebih 3 tahun ni. Tinggi macam ayah dia, cantik macam mak dia.
Budak-budak, bila da faham bahasa, emosi dan perasaan, haa mula la kuat merajuk. Kuat mengadu, kuat nangis pun ye. Bunda usik sikit kang dia nangis pergi ngadu kat ayah dia. Tapi bab bercakap memang mulut murai. Bila start bercakap sendiri tu, pot-pet pot-pet dengan suara kecik dia, entah apa dia cakap pun tak tahu lah. Sebab tu dia dapat gelaran "sunyai", dalam bahasa Melanau maksudnya banyak cakap.
Ni dah ada adik, kuat berebut pulak. Hahaha. Hari tu belikan buku dari
Big Bad Wolf
 kat Johor. Lepas PKP baru dapat bagi dia. Buku tu boleh keluarkan suara binatang, tak sampai 24 jam dah lunyai sebab berebut ngan dak Sarah 😂
Aisyah - 2018
Sarah - 2020
Rindu pulak bunda dengan Aisyah dan Sarah. Nanti mesti dah makin besar dan tinggi. Sarah pulak mesti tak lama lagi da pandai bercakap jugak. Sekarang pun dah kenal bunda dan pandai senyum kalau bunda usik, hari tu masa lepas PKP dalam hujung Ogos dia masih tak berapa kenal dengan bunda lagi. Bunda angkat je nangis.
Tahun depan agaknya baru dapat jumpa lagi, kan?


Selamat Hari Lahir Sahabatku

Selamat Hari Lahir Sahabatku |
 Hari ni, 44 tahun yang lepas, lahirlah seketul
Sis Lin
 di muka bumi. Alhamdulillah, syukur atas segala nikmat dan kurnia dariNya, ciksun ditakdirkan bertemu dengan wanita istimewa ni.
Berkenalan di alam maya sebagai blogger, pertama kali bersua di teratak
Mat Gebu
. Sama usianya dengan
jumpa encik suami buat kali pertama
. Siapa sangka, walau beza umur kami lebih sedekad, kami boleh bersahabat sehingga sekarang. Dialah kawan, dialah kakak, dialah mak, semua dia rangkul.
Banyak ciksun belajar sepanjang bersahabat dengan dia. Dia wanita hebat yang sangat kuat bila diuji, dia ada auranya tersendiri dalam keramaian, dia pandai sesuaikan diri dalam apa jua keadaan. Pendek kata, campaklah dia ke mana pun, dia boleh hidup. Bila dia tak ada, terasa janggalnya.
Dalam dunia blogger, dia antara sumber inspirasi ciksun. Kami sama-sama belajar perbaiki blog dari hari ke hari. Seronok bila ada teman yang punya minat sama macam kita, tak segan menegur dan tak lokek memberi bila kita minta pandangan jujur.
Jujur cakap, ciksun antara yang menyaksikan macam mana dia bangun sedikit demi sedikit dalam dunia blog ni. Dari tak tahu apa-apa sampai dia jadi antara rockstar blogger kat Johor ni. Tahniah awak. You deserve it!
Selamat hari lahir, sahabatku. Semoga ko sihat sejahtera selalu, segala impian tercapai, dan bahagia sentiasa disamping insan-insan tersayang. Mudah-mudahan dengan bertambahnya usia, semakin dekatlah diri dengan Allah dan bertambah jua taqwa pada Dia yang Maha Menciptakan.
Ameen ameen ya RABB.